hotchpotch/miracl-hf-unified huggingface dataset:
เจบี
อิม แจ-บ็อม (; เกิด 6 มกราคม ค.ศ. 1994) หรือที่รู้จักกันในนาม เจบี (JB) เป็นศิลปิน นักแต่งเพลง นักเต้น และนักแสดงชาวเกาหลีใต้ ก่อนหน้านี้เขาเป็นที่รู้จักในสถานะสมาชิกดูโอวงเจเจโพรเจกต์ ปัจจุบันเป็นหัวหน้าวงก็อตเซเวนและเจเจโพรเจกต์ ซึ่งทั้งสองวงอยู่ในสังกัดเจวายพีเอนเตอร์เทนเมนต์
เจบี หรือ อิม แจ-บ็อม เกิดที่โกยาง เกาหลีใต้ วันที่ 6 มกราคม ค.ศ. 1994 หมู่เลือดเอ จบการศึกษาจากมหาวิทยาลัยค็อนกุก สาขาภาพยนตร์
เขาได้รับการทาบทามจากเจวายพีเอ็นเตอร์เทนเมนต์ และรับการฝึกอบรมเป็นเวลา 3 ปี เปิดตัวครั้งแรกในนามของศิลปินดูโอ มี 2 สมาชิกคือ "เจบี" (JB) กับ "จูเนียร์" (Jr.) วงดูโอชื่อว่า "เจเจโพรเจกต์" ("JJ Project") ได้เปิดตัวดูโอเป็นทางการ 20 พฤษภาคม ค.ศ. 2012 เจบีกับจูเนียร์ก็ได้เปิดตัวเพิ่มกลุ่มใหม่อีกครั้งในนาม "ก็อตเซเวน" เมื่อวันที่ 16 มกราคม ค.ศ. 2014 ตำแหน่งของเจบี คือหัวหน้าวงก็อตเซเวนและเจเจโพรเจกต์
พ.ศ. 2011 เจบีได้รับบทนำในละครเรื่อง "ดรีมฮาย 2" ซึ่งละครเรื่องนี้ออกอากาศเมื่อ 30 มกราคม ค.ศ. 2012 ทางสถานีเคบีเอส
วันที่ 12 มีนาคม ค.ศ. 2012 เจบีได้ปล่อยเพลง "ทูเก็ตเตอร์" (Together) ซึ่งเป็นเพลงประกอบละครเรื่อง "ดรีมฮาย 2" คู่กับพัก จี-ย็อน และวันที่ 26 มีนาคม ปีเดียวกัน เจบีได้ปล่อยเพลง "นิวดรีมมิง" (New Dreaming) ซึ่งเป็นเพลงประกอบละครเรื่อง "ดรีมฮาย 2" คู่กับพัก ซอ-จุน
เมื่อวันที่ 7 พฤษภาคม เจวายพีเอนเตอร์เทนเมนต์ได้ปล่อยวิดีโอแนะนำสำหรับอัลบั้มแรก คือ "JJ Project Slot Machine" วันที่ 3 พฤษภาคม วิดีโอแนะนำ "เจวายพี 007" (JYP 007) ได้รับการอัปโหลดผ่านทางบัญชียูทูบทางการของเจเจโพรเจกต์ วันที่ 17 พฤษภาคม ค.ศ. 2012 เจวายพีเอนเตอร์เทนเมนต์ก็ได้ปล่อยวิดีโอแนะนำตัวสุดท้ายออกมา และเมื่อวันที่ 19 พฤษภาคม มิวสิกวิดีโอทางการของเพลง "Bounce" ก็ได้ปล่อยออกมาทางบัญชียูทูบทางการของพวกเขา และทั้งคู่ได้เปิดตัวเพลง "Bounce" ในเอ็ม เคานต์ดาวน์ เมื่อวันที่ 24 พฤษภาคม ค.ศ. 2012 เปิดตัวเวทีอย่างเป็นทางการ และเมื่อวันที่ 11 มีนาคม ค.ศ. 2013 ได้มีการประกาศว่า เจบีจะได้ร่วมแสดงในละครเรื่องใหม่ของช่องเอ็มบีซี ในบท Seo Mi-joon เรื่อง "เว็นอะแมนฟอลส์อินเลิฟ" กับเพื่อนร่วมวง จูเนียร์หรือจิน-ย็อง
1 มกราคม ค.ศ. 2014 เจวายพีเอนเตอร์เทนเมนต์ได้ประกาศว่า สมาชิกทั้งสองคนจากเจเจโพรเจกต์จะเปิดตัวเป็นส่วนหนึ่งของบอยแบนด์อีกกลุ่มหนึ่งที่มีสมาชิก 7 คน คือ ก็อตเซเวน เมื่อวันที่ 7 มกราคม ค.ศ. 2014 เจวายพีเอนเตอร์เทนเมนต์ได้ปล่อยภาพแนะนำของจูเนียร์และสมาชิกร่วมวงของเขา ย็องแจ แบมแบม และเพลงเปิดตัวของพวกเขาคือเพลง "Girls Girls Girls" ซึ่งมิวสิกวิดีโอของเพลงนี้ก็ถูกปล่อยออกมาในวันที่ 14 มกราคม ค.ศ. 2014 และเมื่อ 27 มกราคม ค.ศ. 2015 พวกเขาได้มีละครเรื่อง "ดรีมไนต์" ซึ่งสมาชิกทั้งหมดของก็อตเซเวนได้ร่วมแสดงด้วยกันทั้งวง และเจบีได้รับบทเป็นนักแสดงหลักของเรื่องอีกด้วย
คริสโตเฟอร์ โอนีล
คริสโตเฟอร์ พอล โอนีล (; 27 มิถุนายน พ.ศ. 2517) นักธุรกิจสัญชาติอเมริกันและสหราชอาณาจักรที่พำนักและทำงานอยู่ในนิวยอร์ก เป็นพระภัสดาในเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์
คริสโตเฟอร์ พอล โอนีล เกิดเมื่อวันที่ 27 มิถุนายน พ.ศ. 2517 ที่กรุงลอนดอน สหราชอาณาจักร เป็นบุตรของพอล เซซาริโอ โอนีล วาณิชธนกรชาวอเมริกันที่เข้ามาทำงานในลอนดอนช่วงปี พ.ศ. 2503 เพื่อตั้งสำนักงานใหญ่ในยุโรปของวาณิชธนกิจ "Oppenheimer & Co" กับมารดาชื่ออีวา มาเรีย วอลเทอร์ ซึ่งเกิดในประเทศออสเตรีย ซึ่งถือเป็นการสมรสครั้งที่สองของโอนีล และครั้งที่สามของวอลเทอร์
คริสโตเฟอร์ โอนีล มีพี่น้องร่วมมารดาคือ ตะตยานา ดาโบ, เคาน์เตสนาตาชา อาเรนสแบร์ก-เทราน์ และมีพี่น้องร่วมบิดาคือ สเตฟานี, อันนาลิซา และคาเรน เขาเติบโตในลอนดอนและซังคท์กัลเลิน เขาใช้ชีวิตอยู่ในออสเตรียและเยอรมนีบ่อยครั้ง ทั้งนี้เขาเป็นบุคคลสองสัญชาติคืออเมริกันและสหราชอาณาจักร
เขาเข้ารับการศึกษาจากสถาบันแห่งโรเซนแบร์กในซังคท์กัลเลิน ประเทศสวิตเซอร์แลนด์ สำเร็จการศึกษาระดับปริญญาตรีอักษรศาสตรบัณฑิต สาขาความสัมพันธ์ระหว่างประเทศ มหาวิทยาลัยบอสตัน และปริญญาโทบริหารธุรกิจจากโรงเรียนธุรกิจโคลัมเบียในนิวยอร์ก
เขาเป็นหุ้นส่วนและหัวหน้าฝ่ายวิจัยของ "Noster Capital" และเคยเป็นพนักงานของ "N M Rothschild & Sons" และ "Steinberg Asset Management"
เจ้าหญิงมาเดอลีนและโอนีลปรากฏตัวต่อสาธารณชนร่วมกันครั้งแรกในเดือนมกราคม พ.ศ. 2554 ต่อมาได้มีการจัดพิธีหมั้นของทั้งสองเมื่อวันที่ 25 ตุลาคม พ.ศ. 2555 และประทานสัมภาษณ์อย่างเป็นทางการ และปลายเดือนเมษายนในปีถัดมาก็ได้มีการประกาศว่าจะจัดพระราชพิธีเสกสมรสในวันที่ 8 มิถุนายน พ.ศ. 2556 ที่โบสถ์น้อยภายในพระราชวังสตอกโฮล์ม และจัดเลี้ยงพระกระยาหารค่ำที่พระตำหนักในพระราชวังดรอตนิงโฮล์ม
อย่างไรก็ตามเขาก็มิได้รับการสถาปนาขึ้นเป็น "เจ้า" ดังกรณีของดาเนียล เวสต์ลิง เนื่องจากการที่จะเป็นพระบรมวงศานุวงศ์สวีเดนจำต้องละจากนิกายโรมันคาทอลิกเปลี่ยนไปนับถือนิกายลูเทอแรน และจำต้องถือสัญชาติสวีเดนด้วย ซึ่งโอนีลได้ปฏิเสธ เนื่องจากต้องใช้สัญชาติเดิมในการทำธุรกิจของเขาต่อไป หลังจากการเสกสมรสทั้งสองได้ตั้งใจที่จะพำนักอยู่นิวยอร์ก อย่างไรก็ตามบุตรของทั้งสองจะต้องเติบโตที่สวีเดนและนับถือนิกายลูเทอแรนเช่นเดียวกับเจ้าหญิงมาเดอลีน ทั้งนี้ก็เพื่อสิทธิธรรมในราชสมบัติ
วันที่ 3 กันยายนปีเดียวกันนั้น ทั้งสองได้ออกมาประกาศว่า พวกเขาคาดหวังที่ให้กำเนิดบุตรคนแรก และเจ้าหญิงมาเดอลีนได้ให้ประสูติกาลพระธิดาคือ เจ้าหญิงเลโอนอร์ เมื่อวันที่ 20 กุมภาพันธ์ พ.ศ. 2557
ในปี พ.ศ. 2558 ครอบครัวของเขาได้ย้ายไปยังประเทศสวีเดน และหวังใจที่จะให้กำเนิดพระบุตรอีกองค์ คือเจ้าชายนีโคลัส ดยุกแห่งโอเงร์มันลันด์ ซึ่งประสูติกาลเมื่อวันที่ 15 มิถุนายน พ.ศ. 2558 ก่อนหน้านี้โอนีลย้ายไปพำนักที่ลอนดอน สหราชอาณาจักรเพื่อประกอบธุรกิจและจัดแจงที่ประทับตั้งแต่เดือนเมษายน พ.ศ. 2558 และครอบครัวของเขาจะย้ายตามมาในฤดูใบไม้ร่วง
เคานต์แห่งแอโน
เคานต์แห่งแอโน (, ) คือบรรดาศักดิ์ของผู้ปกครองของเคาน์ตีแอโนอันเป็นดินแดนในประวัติศาสตร์ในกลุ่มประเทศแผ่นดินต่ำในเครือจักรวรรดิโรมันอันศักดิ์สิทธิ์
ในยุคสมัยปัจจุบันของราชอาณาจักรเบลเยียม บรรดาศักดิ์ "เคานต์แห่งแอโน" นั้นจะพระราชทานให้กับพระราชโอรสพระองค์ใหญ่ของมกุฎราชกุมารซึ่งอยู่ในบรรดาศักดิ์ "ดยุกแห่งบราบันต์"
ในปีค.ศ. 2001 หลังการประสูติของเจ้าหญิงเอลิซาเบธแห่งเบลเยียม พระธิดาพระองค์แรกของเจ้าชายฟิลิป ดยุกแห่งบราบันต์ (ปัจจุบันคือ สมเด็จพระราชาธิบดีฟีลิปแห่งเบลเยียม) ได้มีการตัดสินใจที่จะไม่ปรับบรรดาศักดิ์นี้สำหรับอิสตรีให้กลายเป็น "เคาน์เตสแห่งแอโน" แต่ได้ยกเลิกบรรดาศักดิ์นี้ลงแทน
เกาะรัตนโกสินทร์
เกาะรัตนโกสินทร์ เป็นพื้นที่ประวัติศาสตร์ในเขตพระนครในกรุงเทพมหานคร อยู่ติดกับแม่น้ำเจ้าพระยา มีความสำคัญทางประวัติศาสตร์
เกาะรัตนโกสินทร์ แบ่งออกเป็น 2 ชั้น คือกรุงเทพมหานครได้สถาปนาขึ้นเป็นเมืองหลวงของไทยในปี พ.ศ. 2325 โดยพระบาทสมเด็จพระพุทธยอดฟ้าจุฬาโลก ทรงโปรดให้ย้ายเมืองหลวงจากกรุงธนบุรีมาตั้งทางฝั่งตะวันออกของแม่น้ำเจ้าพระยา เนื่องจากเหตุผลดังนี้
http://www.thapra.lib.su.ac.th/ratanagosin/location.htm
เอ็ดเวิร์ด สโนว์เดน
เอ็ดเวิร์ด โจเซฟ สโนว์เดน () เป็นอดีตนักวิเคราะห์ข่าวกรองชาวอเมริกัน ผู้ปล่อยข่าวรายละเอียดของโครงการการสอดส่องดูแลมวลชนลับสุดยอดของรัฐบาลสหรัฐและอังกฤษหลายโครงการแก่สื่อ สโนว์เดนเป็นอดีตนักเทคนิคของสำนักงานความมั่นคงแห่งชาติ (NSA) ของสหรัฐ และอดีตลูกจ้างของสำนักข่าวกรองกลาง (CIA)
สโนว์เดนปล่อยสารสนเทศดังกล่าวแก่หนังสือพิมพ์ "เดอะการ์เดียน" ของอังกฤษเป็นหลัก ในฤดูใบไม้ผลิปี 2556 ขณะรับจ้างเป็น "นักวิเคราะห์โครงสร้างพื้นฐาน" ของผู้รับจ้างเอ็นเอสเอ เดอะการ์เดียนตีพิมพ์ชุดการเปิดโปงในเดือนมิถุนายนและกรกฎาคม ปีเดียวกัน และเปิดเผยโครงการต่าง ๆ เช่น การดักเมทาดาทา (metadata) โทรศัพท์ของสหรัฐและยุโรป และโครงการสอดส่องดูแลอินเทอร์เน็ต อย่าง ปริซึม ฯลฯ กล่าวกันว่าการเปิดเผยความจริงของสโนว์เดนจัดเป็นการฝ่าฝืนความมั่นคงของสำนักงานความมั่นคงแห่งชาติครั้งสำคัญที่สุดครั้งหนึ่งในประวัติศาสตร์สหรัฐ
สโนว์เดนสามารถหลบหนีออกจากฮาวายได้ก่อนที่จะถูกทางการสหรัฐจับกุม เขาบินไปยังฮ่องกงคนเดียว เมื่อ 20 พฤษภาคม 2556 สโนว์เดนมีแผนจะเดินทางต่อไปยังเอกวาดอร์ ที่พร้อมให้สิทธิ์ลี้ภัยแก่เขา ในขณะที่รัฐบาลสหรัฐยื่นคำขอส่งผู้ร้ายข้ามแดนแก่ฮ่องกง ต่อมาการข่าวพบว่าเขาได้เดินทางไปรัสเซียแล้วเมื่อวันที่ 23 มิถุนายน 2556 ข่าวนี้สร้างความไม่พอใจให้รัฐบาลสหรัฐมากที่ฮ่องกงเพิกเฉยต่อคำขอของสหรัฐ และปล่อยสโนว์เดนเดินทางไปยังรัสเซีย ในวันเดียวกันที่สโนว์เดนไปถึงรัสเซีย พบว่าก่อนเที่ยวบินของสโนว์เดนจะออกจากฮ่องกง สหรัฐได้ยกเลิกหนังสือเดินทางของเขา
ในวันที่ 23 มิถุนายน 2556 สโนว์เดนเดินทางถึงท่าอากาศยานนานาชาติเชเรเมเตียโวในกรุงมอสโก เพื่อที่จะทำการลี้ภัยต่อไปยังเอกวาดอร์ผ่านทางประเทศคิวบา อย่างไรก็ตาม เขากลับไม่ได้ขึ้นเครื่องบินที่จะไปยังคิวบา เนื่องจากหนังสือเดินทางเขาถูกระงับแล้ว เขากล่าวว่ารัฐบาลสหรัฐต้องการให้เขาติดอยู่ในรัสเซีย ในระหว่างนี้ สโนว์เดนต้องใช้ชีวิตอยู่ในพื้นที่รอเปลี่ยนเครื่อง ของสนามบินเชเรเมเตียโวในมอสโก ด้วยหนังสือเดินทางถูกระงับ และการเดินทางไปยังประเทศอื่นก็ยากลำบาก เนื่องจากสหรัฐกดดันหลายประเทศห้ามสโนว์เดนบินผ่านน่านฟ้า ขณะที่หลายประเทศที่ไม่ลงรอยกับสหรัฐกำลังพิจารณาในการให้สิทธิลี้ภัยทางการเมืองแก่สโนว์เดน และในวันที่ 1 กรกฎาคม 2556 เขามีถ้อยความว่า
รัฐบาลรัสเซียได้ให้สิทธิการลี้ภัยทางการเมืองแก่สโนว์เดน โดยในระหว่างการลี้ภัยนี้ สโนว์เดนได้เปิดเผยข้อมูลออกมาเป็นระยะ ๆ ซึ่งแต่ละข้อมูลกระทบต่อความสัมพันธ์ของสหรัฐกับชาติอื่น ๆ รวมไปถึงภาพลักษณ์ของรัฐบาลสหรัฐ ในปี 2014 เขาได้ให้สัมภาษณ์ต่อนิตยสาร "The Nation" ความว่า
ราชวงศ์คาเมฮาเมฮา
ราชวงศ์คาเมฮาเมฮา () เป็นราชวงศ์ที่ปกครองราชอาณาจักรฮาวาย ตั้งแต่การรวมกันของหมู่เกาะภายใต้พระเจ้าคาเมฮาเมฮาที่ 1 แห่งฮาวายในปี 1810 ถึงการสวรรคตของพระเจ้าคาเมฮาเมฮาที่ 5 แห่งฮาวายในปี 1872
จักรวรรดิแอฟริกากลาง
จักรวรรดิแอฟริกากลาง (ฝรั่งเศส: Empire centrafricain) เป็นจักรวรรดิที่ได้รับการสถาปนาเป็นช่วงสั้น ๆ โดยการประกาศระบอบสมบูรณาญาสิทธิราชย์ เผด็จการ และสถาบันพระมหากษัตริย์ จักรวรรดิได้รับการสถาปนาขึ้นมาแทนที่สาธารณรัฐแอฟริกากลาง แต่ในที่สุดก็ล่มสลายและมีการฟื้นฟูสาธารณรัฐแอฟริกากลางขึ้นมาอีกครั้ง จักรวรรดิได้รับการก่อตั้งโดยฌ็อง-เบแดล บอกาซา ประธานาธิบดีแห่งสาธารณรัฐแอฟริกากลาง ได้ประกาศสถาปนาตนเป็น "สมเด็จพระจักรพรรดิโบคัสซาที่ 1 แห่งจักรวรรดิแอฟริกากลาง" เมื่อวันที่ 4 ธันวาคม 1976 โบคัสซาใช้เงินประมาณ 20 ล้านดอลลาร์สหรัฐ หรือหนึ่งในสี่ของรายได้ของประเทศในช่วงรัฐบาลของเขา ในพระราชพิธีบรมราชาภิเษก สถาบันพระมหากษัตริย์ถูกล้มล้างและแทนที่ด้วย "สาธารณรัฐแอฟริกากลาง" เมื่อวันที่ 21 กันยายน 1979 หลังจากที่โบคัสซาไม่ได้รับการสนับสนุนจากฝรั่งเศสอีกต่อไป
สินีนาฏ โพธิเวส
สินีนาฏ โพธิเวส (16 มีนาคม พ.ศ. 2472 − 5 กรกฎาคม พ.ศ. 2560) ชื่อเล่น อี๊ด เป็นนักแสดงและนักพากย์หญิงชาวไทย
สินีนาฏ โพธิเวส เกิดเมื่อวันที่ 16 มีนาคม พ.ศ. 2472 สำเร็จการศึกษาจากโรงเรียนนาฏศิลป กรมศิลปากร เธอสมรสกับหม่อมหลวงขาบ กุญชร อดีตเลขาธิการนายกรัฐมนตรี มีบุตรสาว 3 คน คือ เตือนใจ ดีเทศน์, เพ็ญแข กุญชร ณ อยุธยา และพิมพ์แข กุญชร ณ อยุธยา นอกจากนี้ยังมีหลานที่อยู่ในวงการบันเทิง คือ พัฒนพล มินทะขิน ซึ่งเป็นบุตรชายของพิมพ์แข
สินีนาฏเข้าสู่วงการบันเทิงโดยเริ่มจากการเป็นข้าราชการที่กรมศิลปากร ต่อมาจำนง รังสิกุล ชักชวนให้แสดงละครเรื่องแรก คือเรื่อง ดึกเสียแล้ว ทางช่อง 4 บางขุนพรหม เมื่อปี พ.ศ. 2498 พร้อมกับสะอาด เปี่ยมพงศ์สานต์ และเทิ่ง สติเฟื่อง หลังจากนั้นก็มีผลงานการแสดงมากมาย เธอจึงได้รับการยกย่องเป็นนักแสดงอาวุโสที่มีบทบาทในวงการบันเทิงเป็นอย่างยิ่ง และผลงานที่มีชื่อเสียงมากที่สุดในบทบาท "อาม่า" จากซิทคอมเรื่อง "เฮง เฮง เฮง" ที่สร้างเสียงหัวเราะให้ผู้ชมมายาวนานกว่า 15 ปี
สินีนาฏถึงแก่กรรมอย่างสงบเมื่อเวลา 02.00 น. ของเช้าวันที่ 5 กรกฎาคม พ.ศ. 2560 สิริอายุ 89 ปี โดยเบื้องต้นครอบครัวมีกำหนดการรดน้ำศพที่วัดตรีทศเทพวรวิหาร
คณะครุศาสตร์ มหาวิทยาลัยราชภัฏอุตรดิตถ์
คณะครุศาสตร์ มหาวิทยาลัยราชภัฏอุตรดิตถ์ เป็นคณะหนึ่งของมหาวิทยาลัยราชภัฏอุตรดิตถ์ คณบดีคนปัจจุบันคือ 
ผศ.ดร.หยกแก้ว กมลวรเดช
คณะครุศาสตร์ มหาวิทยาลัยราชภัฏอุตรดิตถ์ เป็นคณะเก่าแก่ และคณะแรกๆของมหาวิทยาลัย โดยเริ่มต้นมาจากหมวดวิชาการการศึกษา โรงเรียนฝึกหัดครูอุตรดิตถ์ พ.ศ. 2485 ได้รับการยกฐานะขึ้นเป็นคณะครุศาสตร์ วิทยาลัยครูอุตรดิตถ์เมื่อ พ.ศ. 2527 และตั้งแต่ปีพ.ศ. 2547 เป็นต้นมาใช้ชื่อว่า คณะครุศาสตร์ มหาวิทยาลัยราชภัฏอุตรดิตถ์ มีอาคารเรียนของคณะจำนวน 2 หลัง คือ อาคารครุศาสตร์เก่า เป็นอาคารไม้ 3 ชั้น เป็นที่ตั้งของห้องพักคณาจารย์ ห้องประชุม ห้องเรียน ห้องสโมสรนักศึกษาคณะฯ และอาคารคณะครุศาสตร์ใหม่(ตึกED) อาคาร 4 ชั้น สร้างขึ้นบริเวณสนามเทนนิสเก่าของมหาวิทยาลัยฯ เป็นที่ตั้งของห้องสมุดคณะฯ ห้องเรียน สำนักงานคณบดี ห้องประชุม ลานวัฒนธรรม และห้องพักคณาจารย์ ปัจจุบันคณะมีอายุประมาณ 77 ปี ในพ.ศ. 2556
แต่เดิมมีการเปิดการเรียนการสอนในหลักสูตรระดับปริญญาตรี 5 ปีจำนวน 7 สาขาวิชา คือ ภาษาไทย ภาษาอังกฤษ วิทยาศาสตร์ทั่วไป คอมพิวเตอร์ศึกษา การศึกษาปฐมวัย และสังคมศึกษา และเคยเปิดสาขาวิชาอื่นๆ ได้แก่ ดนตรี และจิตวิทยา ในปีพ.ศ. 2556 มหาวิทยาลัยได้กำหนดเปิดสาขาวิชาเพิ่มเติมจำนวน 11 สาขา รวมทั้งหมด 18 สาขา โดยจะรับนักศึกษาที่เข้าศึกษาในปีการศึกษา 2557 เป็นต้นไป ในปัจจุบันคณะครุศาสตร์ได้เปิดหลักสูตรปริญญาตรี 18 สาขา ปริญญาโท 1 สาขา และปริญญาเอก 1 สาขา ดังนี้
ภาควิชาหลักสูตรและการสอนภาควิชาพัฒนศึกษาและนวัตกรรมทางการศึกษา
ตราแผ่นดินของจักรวรรดิแอฟริกากลาง
ตราแผ่นดินของจักรวรรดิแอฟริกากลาง () เป็นตราแผ่นดินของจักรวรรดิแอฟริกากลาง ที่ประกาศใช้ตั้งแต่ 4 ธันวาคม 1976 จนกระทั่งถึงปี 1979 ประกอบด้วยรูปโล่ตรงกลางมีธงชาติสองผืนอยู่ด้านข้าง และมีดวงอาทิตย์โผล่ขึ้นมาเหนือโล่กับนกอินทรีแห่งจักรพรรดิที่ตรงกลาง มีมงกุฎจักรพรรดิของสมเด็จพระจักรพรรดิโบคัสซาที่ 1 ด้านล่างและเหนือโล่มีป้ายข้อความและด้านล่างของโล่มีเหรียญอยู่
Zo Kwe Zo, คำขวัญซ้ายหมายความว่า "ทุกคนเป็นคน" ในภาษาซางโก. Zo A Yeke Zo, คือคำขวัญที่อยู่ด้านขวา
ช้างและต้นไม้โกงกางเป็นตัวแทนของธรรมชาติและกระดูกสันหลังของประเทศ ดาวสีทองบนแผนที่ของทวีปแอฟริกาเป็นสัญลักษณ์ของตำแหน่งของจักรวรรดิแอฟริกากลาง มือ (มุมขวาล่าง) เป็นสัญลักษณ์ของบุคคลที่สำคัญในปี 1963 ในตราเดิมเป็นบุตรบุญธรรม มุมล่างซ้ายคือเพชร 3 เม็ดนี้เป็นสัญลักษณ์ของทรัพยากรแร่ของประเทศ
เหรียญใต้โล่คือเครื่องราชอิสริญาภรณ์นักบุญแอฟริกากลาง
ราชวงศ์คาลาคาอัว
ราชวงศ์คาลาคาอัว () เป็นราชวงศ์ที่ปกครองราชอาณาจักรฮาวายตั้งแต่การครองราชย์ของพระเจ้าคาลาคาอัวแห่งฮาวายใน 1874 จนถึงการล้มล้างราชบัลลังก์ของสมเด็จพระราชินีนาถลีลีโอกาลานีแห่งฮาวายใน 1893
พระเจ้าบรมวงศ์เธอ พระองค์เจ้าประไพศรีสอาด
พระเจ้าบรมวงศ์เธอ พระองค์เจ้าประไพศรีสอาด (24 พฤษภาคม พ.ศ. 2410 — 18 พฤษภาคม พ.ศ. 2453) ประสูติวันศุกร์ที่ วันศุกร์ที่ 24 พฤษภาคม พ.ศ. 2410 เป็นพระราชธิดาในพระบาทสมเด็จพระจอมเกล้าเจ้าอยู่หัว กับเจ้าจอมมารดาหม่อมราชวงศ์แสง (สกุลเดิม ปาลกะวงศ์) สิ้นพระชนม์วันศุกร์ที่ วันพุธที่ 18 พฤษภาคม พ.ศ. 2453 พระชันษา 44 ปี
พระเจ้าบรมวงศ์เธอ พระองค์เจ้าเสาวภาคย์พรรณ
พระเจ้าบรมวงศ์เธอ พระองค์เจ้าเสาวภาคย์พรรณ (11 พฤษภาคม พ.ศ. 2408 - 20 กรกฎาคม พ.ศ. 2446) ประสูติวันพฤหัสบดีที่ 11 พฤษภาคม พ.ศ. 2408 เป็นพระราชธิดาในพระบาทสมเด็จพระจอมเกล้าเจ้าอยู่หัว กับ เจ้าจอมมารดาหว้า ในรัชกาลที่ 4 สิ้นพระชนม์วันศุกร์ที่ วันจันทร์ที่ 20 กรกฎาคม พ.ศ. 2446 พระชันษา 37 ปี
ราชวงศ์คาลาอีมามาฮู
ราชวงศ์คาลาอีมามาฮู () เป็นราชวงศ์ที่ปกครองราชอาณาจักรฮาวายในช่วงการครองราชย์ของพระเจ้าลูนาลิโลแห่งฮาวาย ตั้งแต่ 1873 ถึง 1874
ราชวงศ์นี้ได้รับการก่อตั้งขึ้นโดยเจ้าชายคาลาอีมามาฮู พระโอรสองค์ที่ 4 ในเคโออูอากับคามาคาเอเฮอิคูลิ เจ้าชายคาลาอีมามาฮูเป็นพระราชบิดาของพระเจ้าลูนาลิโล
ธิติยา นพพงษากิจ
ธิติยา ชินอักษร (ชื่อเดิม : ธิติยา นพพงษากิจ) ชื่อเล่น กิ๊ฟท์ เป็นนักร้องและนักแสดงชาวไทย และเป็นหนึ่งในสมาชิกวง ที-สเกิ๊ต
' (สกุลเดิม : ปั้นวงศ์สกุล) ชื่อเล่น กิ๊ฟท์ เกิดวันที่ 9 เมษายน พ.ศ. 2523 เป็นนักร้องและนักแสดงชาวไทย จบการศึกษาระดับมัธยมศึกษา โรงเรียนวาสุเทวี ระดับปริญญาตรี จุฬาลงกรณ์มหาวิทยาลัย และสำเร็จการศึกษาระดับปริญญาโท สาขาการตลาด มหาวิทยาลัยมหิดล
เริ่มเข้าวงการโดยไปประกวดหนูน้อยนานนาชาติที่แดนเนรมิต ตอนอายุประมาณ 7 ขวบ และหลังจากนั้นได้มีโอกาสได้เข้าไปเล่นละครกับทางดาราวีดีโอ ซึ่งตอนนั้นพี่ “ลอร์ด” สยม สังวริบุตร เป็นคนแคสติ้ง และตั้งแต่นั้นกิ๊ฟท์ได้เข้ามาในวงการในฐานะนักแสดงเด็ก
เข้าสู่วงการเพลง กิ๊ฟท์เป็นหนึ่งในศิลปินวง ที-สเกิ๊ต ประกอบสมาชิกคือ มาร์ อัสมา กฮาร์, กิ๊ฟท์ ธิติยา นพพงษากิจ และ จอย ดวงพร สนธิขันธ์ สังกัดคีตา เอ็นเทอร์เทนเม้นท์ มีผลงาน 2 อัลบั้มเต็ม และ 1 อัลบั้มพิเศษ อัลบั้มชุดแรกภายใต้ชื่อ "T-Skirt" มีเพลงดังอย่าง ไม่เท่าไหร่, เจ็บแทนได้ไหม, เรื่องมันเศร้า และเพลง ฟ้องท่านเปา
อัลบั้มชุดที่สอง "ทีมสตรี" เพลงดัง ปวดร้าว ส่วนอัลบั้มพิเศษ "รวมฮิตติดกระโปรง" เป็นการนำเพลงของที-สเกิ๊ต ทั้งสองอัลบั้มมารวบรวมอยู่ในอัลบั้มเดียวกัน
ชุดชั้นใน
ชุดชั้นใน () เป็นเสื้อผ้าสวมใส่อยู่ข้างในใต้เสื้อผ้าอื่น ๆ ที่มักจะไปในผิว โดยจะปกคลุมชั้นนอกจากการถูกทำให้สกปรกจากการหลั่งของร่างกายและการปล่อยของเสียจากร่างกายและให้ความช่วยเหลือบางส่วนได้ ในสภาพอากาศหนาวเย็นอย่าง ชุดชั้นในยาว (long underwear) สามารถสวมใส่บางครั้งเพื่อให้ความอบอุ่นเพิ่มเติม ชั้นในบางตัวยังมีวัตถุประสงค์เพื่อให้เกิดการกระตุ้นความรู้สึกทางเพศ ชนิดพิเศษของชุดชั้นยังมีความสำคัญทางศาสนา สินค้าบางรายการของเสื้อผ้ายังได้รับการออกแบบเป็นชุดชั้นในอีกด้วย ในขณะที่สิ่งอื่น ๆ อย่างเช่นเสื้อยืด (T-shirt) และบางชนิดของกางเกงขาสั้นที่มีความเหมาะสมทั้งชั้นในและเสื้อผ้าด้านนอก ถึงแม้ว่าจะทำจากวัสดุที่เหมาะสม ชุดชั้นในยังเป็นได้ความหลากหลายอย่าง เสื้อนอน และชุดว่ายน้ำ
ชุดชั้นในโดยทั่วไปจะมีสองประเภท ผู้ที่จะสวมใส่เพื่อให้ครอบคลุมร่างกายส่วนลำตัวและเสื้อกางเกงชั้น แม้ว่าเสื้อผ้าที่ครอบคลุมทั้งสองก็ยังมีอีกด้วย สไตล์ที่แตกต่างของชุดชั้นในที่สวมใส่โดยทั่วไปจะเป็นได้ทั้งผู้หญิงและผู้ชาย ชุดชั้นในที่สวมใส่โดยทั่วของผู้หญิงในทุกวันนี้ก็มี ยกทรง (Brassiere) และกางเกงชั้นในสตรี (Panties ในสหราชอาณาจักรจะรู้จักในชื่อ Knickers) ในขณะที่ผู้ชายมักจะสวมใส่กางเกงชั้นในชาย (Briefs) หรือกางเกงบ็อกเซอร์ (Boxers) โดยทั่วไปชุดจะสวมใส่ได้รวมทั้งสองเพศได้แก่ เสื้อยืด เสื้อแขนกุด ชุดชั้นในบิกินี ธอง (thong) และจี-สตริง (G-string)
พระราชวังลาเคิน
พระราชวังลาเคิน หรือ ปราสาทลาเคิน (ดัตช์: "Kasteel van Laken" , ฝรั่งเศส: "Château de Laeken", เยอรมัน: "Schloss Laken") เป็นพระราชวังที่พำนักของพระราชวงศ์แห่งเบลเยียม ตั้งอยู่ในเขตกรุงบรัสเซลส์ ตั้งอยู่ห่างจากใจกลางเมืองประมาณ ในเขตลาเคิน พระราชวังนั้นประกอบด้วยสวนขนาดใหญ่ที่เรียกว่า "Royal Domain of Laeken" ซึ่งสงวนมิให้บุคคลภายนอกเข้าเนื่องจากเป็นเขตพระราชฐานชั้นใน
ในปัจจุบันพระราชวังแห่งนี้เป็นที่ประทับของสมเด็จพระราชาธิบดีฟีลิป, สมเด็จพระราชินีมาตีลด์ และพระราชโอรสธิดา เจ้าหญิงเอลิซาเบธ ดัชเชสแห่งบราบันต์ เจ้าชายกาบรีแยลแห่งเบลเยียม เจ้าชายแอมานุแอลแห่งเบลเยียม เจ้าหญิงเอเลออนอร์แห่งเบลเยียม
พระราชวังนั้นสร้างขึ้นที่ลาเคิน ซึ่งในอดีตนั้นอยู่ด้านนอกกรุงบรัสเซลส์ สร้างระหว่างปีค.ศ. 1782-1784 โดยการออกแบบของสถาปนิกชาวฝรั่งเศส ชาลส์ เดอ วัยยี ภายใต้การควบคุมการก่อสร้างของหลุยส์ มงตัวเย โดยสร้างขึ้นเพื่อเป็นที่สำหรับแปรพระราชฐานในฤดูร้อนของอาร์ชดัชเชสมาเรีย คริสตีนา ดัชเชสแห่งเทเชิน ผู้ปกครองของฮับส์บูร์เนเธอร์แลนด์ กับพระสวามี เจ้าชายอัลเบิร์ตแห่งแซ็กโซนี-เทสเชน เครื่องเรือนต่างๆนั้นผลิตโดยฌอง-โฌแซฟ ชาปุย
นิกอลา-ฌอง รูปป์ ผู้ว่าราชการกรุงบรัสเซลส์ ได้เลี้ยงรับรองพระมหากษัตริย์พระองค์แรกของเบลเยียม คือ สมเด็จพระราชาธิบดีเลโอโปลด์ที่ 1 แห่งเบลเยียม ในพระราชวังแห่งนี้ในวันที่ 21 กรกฎาคม ค.ศ. 1831 ซึ่งเป็นวันที่พระองค์ทรงสาบานพระองค์ต่อรัฐธรรมนูญแห่งเบลเยียม ต่อมาพระราชวังได้ถูกเพลิงไหม้เสียหายไปบางส่วนในปีค.ศ. 1890 และถูกสร้างขึ้นใหม่โดยอัลฟองซ์ บาลัต ตัวอาคารที่เห็นในปัจจุบันนี้เป็นผลงานการต่อเติมของสถาปนิกชาวฝรั่งเศส ชาลส์ กิโร ในปีค.ศ. 1902 พระราชวังแห่งนี้ได้กลายเป็นที่ประทับส่วนพระองค์ตั้งแต่สมเด็จพระราชาธิบดีเลโอโปลด์ที่ 1 เสด็จเถลิงถวัลย์ราชสมบัติในปีค.ศ. 1831 ภายในเขตพระราชฐานนั้นยังเป็นที่ตั้งของกรีนเฮาส์หลวงแห่งลาเคิน ซึ่งตั้งอยู่ภายในอาคารเรือนกระจกมีหลังคาโดมสวยงาม ซึ่งเปิดให้สาธารณชนเข้าเยี่ยมชมเพียงไม่กี่วันเท่านั้นในแต่ละปี ซึ่งตัวอาคารเรือนกระจกนี้ออกแบบโดยอัลฟองซ์ บาลัต และวิกตอร์ ออร์ตา
เคตะ ทาจิบานะ
มีพี่น้องทั้งหมด 4 คน โดย เคตะ เป็นลูกชายคนที่สองของบ้าน
เคตะ เรียนเต้นรำที่โรงเรียนในปี 1999 จากนั้นปี 2000 จึงมาทดสอบเสียงที่ฟูกูโอกะ ผ่านการคัดเลือกจากผู้สมัครกว่า 8,000 คน ด้วยความที่มีเสียงดีและเต้นเก่ง ส่วนเรียวเฮกับริวอิจิ เจอกันที่โรงเรียนสอนเต้นรำและมาทดสอบที่ฟูกูโอกะเช่นกันจนได้รับเลือกให้เป็นสามหนุ่มวินด์ส มีผลงานซิงเกิลแรกในปี 2001 Forever Memories และแจ้งเกิดมานับแต่นั้น
เคตะ ทาจิบานะ ได้แถลงข่าวต่อสื่อมวลชนถึงเรื่องงานแต่งงานและการจดทะเบียนสมรสของเขาและแฟนสาว  อายะ มัตสึอูระ เมื่อวันที่ 4 สิงหาคม พ.ศ.2556 โดยทั้งสองคนคบกันเป็นแฟนยาวนานถึง 12 ปีตั้งแต่ทาจิบานะ เคตะอายุ 15 ปี กำหนดการจัดงานแต่งงานในเดือน ตุลาคม พ.ศ.2556 ส่วนสถานที่จัดงานคือที่เกาะฮาวาย- [19 ธันวาคม พ.ศ. 2544] 1st Message 
- [18 ธันวาคม พ.ศ. 2545] The System of Alive
- [17 ธันวาคม พ.ศ. 2546] Prime of Life
- [01 มิถุนายน พ.ศ. 2548] Ageha 
- [15 มีนาคม พ.ศ. 2549] Thanks
- [07 มีนาคม พ.ศ. 2550] Journey
- [02 กรกฎาคม พ.ศ. 2551] Seventh Ave.
- [10 มีนาคม พ.ศ. 2553] Another World
- [04 กรกฎาคม พ.ศ. 2555] Move Like This
- Buddies (w-inds. album)|Buddies (2003)
- w-inds.: Bestracks (2004)
- Single Collection: Best Eleven (2008)
ซิงเกิ้ล
- [2006.10.18] Michishirube เพลง ED รีบอนร์
1 Michishirube 
2 Ai no katachi 
3 Koe 
4 Michishirube (Instrumental)
- [2007.05.02] FRIEND เพลง ED
อัลบั้ม
- [2006.11.29] Koe
อัลบั้มรูป
- [2007.04.19] to you
ซิงเกิ้ล
- [2013.02.20] Slide 'n' Step 
1. Slide ’n’ Step
2. Pretty Girl
3. Searchin’
4. One Night
อัลบั้ม
- [2013.06.05] Side by Side 
1. Turn it up
2. Slide‘n’Step
3. Shame on me
4. Magic feat.AKLO
5. Nice & Slow
6. Hey Love
7. Thinking of you
8. Get U Back feat.AISHA
9. broken hearted passenger
10. Side by Side
11. Beautiful Lie
12. One More Time
13. Slide‘n’Step -Extended Mix- feat.SKY-HI(AAA)
อัลบั้มรูป
- [2013.06.18 ] KEITA 24/7= อ้างอิง =
= แหล่งข้อมูลอื่น =
นิวคาสเซิลไวเปอร์ส
นิวคาสเซิลไวเปอร์ส () เป็นสโมสรฮอกกี้น้ำแข็งซึ่งตั้งอยู่ในนิวคาสเซิลอะพอนไทน์ ประเทศอังกฤษ และเป็นอดีตสมาชิกของอีลิทไอซ์ฮอกกี้ลีก ที่ซึ่งในช่วงก่อนหน้านี้เป็นสมาชิกของบริติชเนชันแนลลีก
ทั้งนี้ ลิขิต เนียมวัน ซึ่งเป็นนักกีฬาฮอกกี้น้ำแข็งทีมชาติไทยได้เคยร่วมสร้างผลงานให้แก่ทีมนี้ในช่วง ค.ศ. 2008
สโมสรนี้ได้รับการก่อตั้งขึ้นในเดือนสิงหาคม ค.ศ. 2002 หลังช่วงฤดูกาลที่ซึ่งไม่มีทีมฮอกกี้น้ำแข็งระดับอาชีพในนิวคาสเซิล โดยในช่วงก่อนหน้านี้ เมืองนี้ได้ส่งทีมนิวคาสเซิลเจสเตอร์สที่ได้รับการก่อตั้งขึ้นใน ค.ศ. 1999 โดยนักธุรกิจชาวฟินแลนด์ชื่อแฮร์รี ฮากิโม ที่ได้ซื้อแฟรนไชส์จากไอซ์ฮอกกี้ซูเปอร์ลีก
แฟรนไชส์นี้เคยมีเจ้าของโดยจอห์น ฮอลล์ ผู้ซึ่งเคยมีสโมสรเป็นของตนเองโดยเป็นส่วนหนึ่งของความทะเยอทะยานในโครงการ "สโมสรกีฬานิวคาสเซิล" และเป็นที่รู้จักในชื่อนิวคาสเซิลคอบราส์และต่อมาในชื่อนิวคาสเซิลริเวอร์คิงส์ทีมคอบราส์ก่อนหน้านี้ได้เล่นในฐานะเดอร์แฮมแวสป์สที่ได้ย้ายไปเล่นในนิวคาสเซิลอะพอนไทน์อารีนาต่อจากฤดูกาลที่โครวทรีเลเซอร์เซ็นเตอร์ในซันเดอร์แลนด์อันเป็นผลมาจากทางฮอลล์ได้ซื้อทีมดังกล่าว หลังจากที่มีปัญหาทางการเงินมาเป็นระยะเวลาหลายปี และลานสเก็ตน้ำแข็งเดอร์แฮมได้ปิดลงหลังจากนั้นไม่นาน
หลังจากที่เล่นสามฤดูกาลแรกในบริติชเนชันแนลลีก ทีมไวเปอร์สได้เข้าร่วมแข่งในอีลิทไอซ์ฮอกกี้ลีกในฤดูกาล 2005-06 โดยในช่วงฤดูกาลแรกทีมไวเปอร์สได้ตำแหน่งรองชนะเลิศเมื่อครั้งที่พบกับทีมเบลฟัสต์ไจแอนส์ในลีกและชนะการแข่งขันชิงแชมป์เพลย์ออฟอีลิทไอซ์ฮอกกี้ลีกที่เนชันแนลไอซ์เซ็นเตอร์โดยเป็นฝ่ายชนะทีมเชฟฟิลด์สตีลเลอร์สที่ 2-1 เกมในนัดแกรนด์ไฟนอล
เมื่อวันที่ 6 พฤษภาคม ค.ศ. 2011 ทางอีลิทไอซ์ฮอกกี้ลีกได้ยืนยันว่าทีมไวเปอร์สจะยุบตัวลงและไม่ได้มีส่วนร่วมในฤดูกาล 2011-12 หลังจากประสบปัญหาภาวะทางการเงินมาเป็นระยะเวลาหลายเดือน โดยได้มีการออกไปจากรายการแข่งภาคตะวันออกเฉียงเหนือเนื่องด้วยไม่มีผลงานสโมสรในระดับดีเยี่ยมช่วงฤดูกาล 2011-12 ไจมี ลองเมียร์ ซึ่งเป็นผู้จัดการทั่วไปได้กล่าวว่า "เป็นเรื่องเศร้าอย่างไม่น่าเชื่อที่ทีมไวเปอร์สจะไม่เข้าร่วมในอีลิทลีกตามที่มีการประชุมขึ้นในวันอังคาร"
ตั้งแต่เดือนกันยายน ค.ศ. 2009 ถึงเดือนมีนาคม ค.ศ. 2011 บรรดานักเรียนหลักสูตรการผลิตสื่อเอ็นดีของวิทยาลัยเกตส์เฮดได้ถ่ายทำเกมเหย้าทุกเกม และได้ผลิตรายการไฮไลท์รายสัปดาห์สำหรับเว็บไซต์ของทีม
โตเกียวยาคูลท์สวอลโลวส์
โตเกียวยาคูลท์สวอลโลวส์ (; ) เป็นทีมเบสบอลระดับอาชีพในเซ็นทรัลลีกของประเทศญี่ปุ่น
ทีมสวอลโลวส์ได้รับการตั้งชื่อตามเจ้าขององค์กร ซึ่งก็คือบริษัทยาคูลท์ ตั้งแต่ ค.ศ. 1950-1965 อดีตเจ้าของทีมคือการรถไฟญี่ปุ่น (หรือรู้จักกันในชื่อโคะคุเทะสึ (国鉄) ในภาษาญี่ปุ่น) และเรียกในชื่อโคะคุเทะสึสวอลโลวส์ หลังจากนั้น ทางบริษัทหนังสือพิมพ์ซันเคะอิชินบุนได้เข้ามาเป็นเจ้าของทีมตั้งแต่ ค.ศ. 1965 ถึง 1968 และมีชื่อเรียกคือ ซันเคะอิอะตอม ก่อนที่ทางบริษัทยาคูลท์เข้ามาซื้อทีมใน ค.ศ. 1970 และกลับมาเรียกชื่อทีมว่าสวอลโลวส์ดังเดิมใน ค.ศ. 1974 หลังจากนั้น ได้มีการเปลี่ยนชื่อทีมเป็น"โตเกียวยาคูลท์สวอลโลวส์" ใน ค.ศ. 2006
ทีมนี้ก่อตั้งขึ้นครั้งแรกใน ค.ศ. 1950 เมื่อทีมได้รับการก่อตั้งโดยอดีตเจ้าของคือการรถไฟญี่ปุ่น และตัดสินใจที่จะใช้ชื่อทีมคือโคะคุเทะสึสวอลโลวส์ ใน ค.ศ. 1961 ทีมได้รับการลงเอยด้วยการเป็นที่ 3 ในลีกได้เป็นครั้งแรกในประวัติศาสตร์ของทีม
ใน ค.ศ. 1990 คะสึยะ โนะมุระ ได้กลายมาเป็นผู้จัดการทีมคนใหม่ของสวอลโลวส์ ส่งผลให้เกิดความเปลี่ยนแปลงอย่างสุดขีดในทีม แม้ว่าช่วงปีแรกของเขาจะช่วยทีมสวอลโลวส์ได้เพียงอันดับ 5 ในลีก แต่ทีมสวอลโลวส์ก็ได้อันดับ 3 ในปีถัดมาได้เป็นครั้งแรกนับจาก ค.ศ. 1980
ใน ค.ศ. 2006 ได้มีการเพิ่มคำว่าโตเกียวเข้าไปในชื่อทีม ส่งผลให้ทีมมีชื่อว่าโตเกียวยาคูลท์สวอลโลวส์ และตราสัญลักษณ์ของกรุงโตเกียวได้เพิ่มลงบนชุดกีฬาเป็นครั้งแรกนับตั้งแต่สมัยโคะคุเทะสึ ทีมนี้มีอัตราชนะร้อยละ .500 และจบลงด้วยการได้อันดับ 3 ในลีก
ค.ศ. 2011 จัดเป็นปีที่น่าประทับใจสำหรับทีมสวอลโลวส์ โดยในเดือนเมษายน ทีมสวอลโลวส์ได้ก้าวขึ้นสู่จุดสูงสุดของเซ็นทรัลลีกและสามารถครองการเป็นอันดับ 1 ไปจนถึงเดือนกันยายนเมื่อทีมชุนอิจิดรากอนส์ได้ก้าวเข้าสู่การชิงชัยในช่วงท้าย ส่งผลให้ทีมสวอลโลวส์ได้อันดับ 2 ของเซ็นทรัลลีกในท้ายที่สุด
ทีมสวอลโลวส์เข้าแข่งขันไคลแมกซ์ซีรีส์ใน ค.ศ. 2009 และได้พบกับทีมโยะมิอุริไจแอนส์ในสนามแรก โดยเป็นฝ่ายชนะที่ 2-1 เกม ทีมสวอลโลวส์ได้เลื่อนขึ้นสู่สนาม 2 เป็นครั้งแรกและได้ทำการชิงแชมป์เซ็นทรัลลีกกับทีมชุนอิจิดรากอนส์ โดยทีมสวอลโลวส์เป็นฝ่ายแพ้ทีมดรากอนส์ที่ 2-4 เกม และเป็นการจบฤดูกาลหลัง โดยในตอนท้ายของฤดูกาล ฮิโระโทะชิ อิชิอิ ได้อำลาออกจากทีม
ค.ศ. 2012 โนะริชิกะ อะโอะกิ ได้รับการถ่ายไปยังทีมมิลวอกีบริวเวอร์ และเมื่อวันที่ 19 มีนาคม ค.ศ. 2012 สำนักงานใหญ่ได้ย้ายไปยังคิตะ-อะโอะยะมะซึ่งตั้งอยู่ใกล้กับเมจิชินงูสเตเดียมนับจากฮิงะชิ-ชินบะชิ
ผู้จัดการและหัวหน้าผู้ฝึกสอน
(ค.ศ. 1973)ตัวนำโชคของทีมเป็นนกนางแอ่นสีดำที่มีใบหน้าสีแดงชื่อ สึบะคุโร เขาเป็นที่รู้จักในฐานะผู้มีความระหองระแหงกับตัวนำโชคของทีมโอริกซ์บัฟฟาโลส์
หมายเลขที่อยู่บนด้านหลังเสื้อของเขาคือ "8960" ซึ่งขัดแย้งกับ 111/222 ที่ใช้โดยบัฟฟาโลบูล และบัฟฟาโลเบล ผู้เป็นตัวนำโชคของทีมบัฟฟาโลส์
นอกจากนี้ ยังมีตัวนำโชคเพศหญิงชื่อ สึบะมิ เธอสวมกระโปรงและอาจมีการตั้งใจให้เป็นน้องสาวของสึบะคุโร เช่นเดียวกับเบลที่เป็นน้องสาวของบูล
ความเป็นไปได้เท่ากัน
ความเป็นไปได้เท่ากัน () คือมโนทัศน์ทางปรัชญาในทฤษฎีความเป็นไปได้ ซึ่งเป็นสิ่งตั้งต้นของสัญกรณ์ความน่าจะเป็นเท่ากัน (equiprobability) ในทฤษฎีความน่าจะเป็น ความเป็นไปได้เท่ากันใช้แยกแยะสิ่งที่ "สามารถ" เกิดขึ้นได้ในการทดลองความน่าจะเป็น ตัวอย่างเช่น เมื่อพิจารณาการกลิ้งลูกเต๋าหกหน้า ทำไมเราจึงมีทรรศนะโดยทั่วไปว่า ผลที่เป็นไปได้ที่จะออกมาจึงควรเป็น {1, 2, 3, 4, 5, 6} แทนที่จะเป็น {6, ไม่ใช่ 6} ก็เพราะว่าเซตแรกนั้นมีทางเลือกที่เป็นไปได้เท่า ๆ กัน ขณะที่เซตหลังไม่ใช่ เพราะทางเลือกที่ไม่ออก 6 โดยธรรมชาติจะมากเป็นห้าเท่าของกรณีออก 6 สิ่งนี้ยังคงเป็นจริงถึงแม้ว่าลูกเต๋าจะถูกถ่วงน้ำหนัก อันจะทำให้กรณีออก 6 และไม่ใช่ 6 มีความเป็นไปได้เท่ากันก็ตาม
ความน่าจะเป็นเท่ากัน
ความน่าจะเป็นเท่ากัน () คือมโนทัศน์ทางปรัชญาในทฤษฎีความน่าจะเป็น ที่ยอมให้กำหนดความน่าจะเป็นปริมาณเท่า ๆ กันแก่ผลที่จะออกมา เมื่อผลเหล่านั้นได้ถูกพิจารณาแล้วว่ามีความเป็นไปได้เท่ากัน (equipossibility) ในการรับรู้บางสิ่ง บทบัญญัติอันเป็นที่รู้จักดีที่สุดของกฎดังกล่าวคือ หลักแห่งความไม่แตกต่าง (principle of indifference) ของลาปลัส ซึ่งกล่าวไว้ว่า "เราไม่มีสารสนเทศอื่นใดนอกเหนือไปจาก" เหตุการณ์ไม่เกิดร่วมจำนวน "N" เหตุการณ์ที่สามารถเกิดขึ้นได้ เราจึงจัดการกำหนดความน่าจะเป็นของแต่ละเหตุการณ์เป็น การกำหนดความน่าจะเป็นแบบอัตวิสัยนี้ใช้เฉพาะในบางสถานการณ์อย่างเช่นการกลิ้งลูกเต๋าหรือการออกสลากกินแบ่ง เนื่องจากการทดลองเหล่านี้สนับสนุนโครงสร้างสมมาตร และสถานะความรู้ของผู้กำหนดจะต้องไม่เปลี่ยนแปลงโดยชัดแจ้งภายใต้สมมาตรนี้
สิงโตทะเลกาลาปาโกส
สิงโตทะเลกาลาปาโกส (; ) สัตว์เลี้ยงลูกด้วยนมในอันดับสัตว์กินเนื้อ จำพวกสิงโตทะเลชนิดหนึ่ง
สิงโตทะเลกาลาปาโกส อยู่ในสกุลเดียวกันกับสิงโตทะเลแคลิฟอร์เนีย ("Z. californianus") แต่มีขนาดเล็กกว่า นับเป็นสิงโตทะเลหรือแมวน้ำเพียงชนิดเดียวเท่านั้น ที่ไม่ได้อาศัยอยู่ในพื้นที่ที่มีอุณหภูมิหนาวเย็น หรือเขตขั้วโลก แต่อาศัยอยู่ในเขตร้อนใกล้เส้นศูนย์สูตร สันนิษฐานว่าคงเป็นเพราะในโลกยุคน้ำแข็ง มีกระแสน้ำเย็นทั้งเหนือและใต้ได้พัดพาเอาบรรพบุรุษของสิงโตทะเลกาลาปาโกส เดินทางมายังที่หมู่เกาะกาลาปาโกส อันเป็นสถานที่แห่งเดียวที่จะมีการพบเห็นสิงโตทะเลกาลาปาโกสได้
สิงโตทะเลกาลาปาโกส พบอาศัยอยู่แทบทุกเกาะในหมู่เกาะกาลาปาโกส ตัวผู้เมื่อโตเต็มที่มีน้ำหนักประมาณ 225 กิโลกรัม โดยจะมีอาณานิคมหรืออาณาเขตเป็นของตนเอง ประกอบด้วยตัวเมียราว 30 ตัว และลูก ๆ อีกจำนวนหนึ่ง ตัวผู้จะแสดงความเป็นเจ้าของหรือผู้ครอบครองด้วยการดำผุดดำว่ายในน้ำใกล้ชายฝั่ง เพื่อป้องกันตัวผู้ตัวอื่นบุกรุกเข้ามา ซึ่งการกระทำเช่นนี้จะทำให้ตัวผู้ตัวนั้นเหนื่อยล้าในเวลาประมาณ 4-8 สัปดาห์ เป็นการเปิดโอกาสให้ตัวผู้ตัวอื่นเข้ามาแย่งอาณาเขตและตัวเมียทั้งหมด ตัวผู้ที่พ่ายแพ้จะหลบไปพักฟื้นกันเป็นกลุ่มในสถานที่อื่น ซึ่งจะมีแต่ตัวผู้ที่มีสภาพเช่นเดียวกันรวมตัวกัน เพื่อรอเวลาบุกชิงอาณาเขตคืน สิงโตทะเลกาลาปาโกสกินปลาและสัตว์น้ำต่าง ๆ เป็นอาหารหลัก โดยเฉพาะอย่างยิ่งปลาซาร์ดีน สามารถออกไปหาอาหารได้ไกลถึง 15 กิโลเมตรในทะเล แต่ก็มีความเสี่ยงที่จะะจอกับศัตรูตามธรรมชาติด้วย เช่น ปลาฉลาม และวาฬเพชฌฆาต
สิงโตทะเลกาลาปาโกส มีฤดูผสมพันธุ์ที่ยาวนานตั้งแต่เดือนพฤษภาคม-มกราคม ในปีถัดไป ออกลูกครั้งละ 1 ตัว ลูกสิงโตทะเลจะดูดกินนมแม่จนอายุได้ 1 ขวบ และจะได้รับการป้องกันดูแลจนอายุได้ 3 ขวบ ในขณะที่แม่สิงโตทะเลออกไปหาอาหาร จะมีสิงโตทะเลตัวเมียตัวอื่นทำหน้าที่ดูแลแทน ขณะเดียวกันสิงโตทะเลตัวผู้ก็จะทำหน้าที่เฝ้าระวังภัยให้เช่นกัน
สิงโตทะเลกาลาปาโกส เป็นสัตว์ที่ไม่เกรงกลัวมนุษย์ มักเข้ามาอยู่ใกล้ ๆ เมื่อพบเจอมนุษย์ รวมถึงดำน้ำใกล้กับนักดำน้ำด้วย จึงถือเป็นสิ่งที่ดึงดูดใจประการหนึ่งที่เรียกผู้คนให้เดินทางมาท่องเที่ยวที่หมู่เกาะกาลาปาโกส นอกจากนี้แล้วยังมีพฤติกรรมแย่งกินปลาจากร้านขายปลาบนเกาะซานตาครูซ ของหมู่เกาะกาลาปาโกสกับนกกระทุงสีน้ำตาล ("Pelecanus occidentalis") อีกด้วย
วันเป็งปุ๊ด
"วันเป็งปุ๊ด (เพ็ญพุธ)" หรือประเพณีตักบาตรเที่ยงคืน เป็นประเพณีของทางภาคเหนือ ในทุกปีที่มีวันขึ้น 15 ค่ำ ที่ตรงกับวันพุธโดยไม่เจาะจงว่าต้องอยู่ในเดือนใด พระภิกษุสามเณรทุกรูปจะออกบิณฑบาตในตอนเที่ยงคืน โดยมีความแตกต่างของการนับเวลาคือ ที่ จังหวัดเชียงใหม่เชียงราย จะตักบาตรคืนวันอังคารหลังเวลา 00.00 น. ซึ่งเป็นช่วงเวลาที่เข้าสู่วันพุธ ในขณะที่[ลำปาง]] และแม่ฮ่องสอน แพร่ จะใส่ตักบาตรในคืนวันพุธเวลา 24.00 น. เป็นต้นไป บรรดาพุทธศาสนิกชนชาวเหนือจะเตรียมข้าวสารอาหารแห้งไว้คอยใส่บาตรตั้งแต่หลังเที่ยงคืน โดยจะไปคอยใส่บาตรที่หน้าบ้าน ตามถนนสายต่างๆ หรือตามแยกใกล้ชุมชน เป็นต้น
ประเพณีตักบาตรเที่ยงคืน เกิดขึ้นครั้งแรกเมื่อใดไม่ปรากฏหลักฐานที่แน่ชัด แต่เข้าใจว่าทางภาคเหนือคงรับเอามาจากประเทศพม่า มีความเชื่อว่า พระอุปคุตซึ่งเป็นภิกษุที่พระพุทธเจ้าทรงเป็นองค์อุปัชฌาย์ เมื่อสำเร็จเป็นพระอรหันต์แล้ว ได้เสด็จลงไปจำศีลภาวนาอยู่ ณ สะดือทะเล ในรอบ ๑ ปี จะขึ้นมาโปรดชาวเมืองก่อนเวลารุ่งอรุณชาวพม่ามักตื่นแต่ดึก เพื่อเตรียมอาหารไว้ใส่บาตรพระอุปคุตโดยมีคติความเชื่อว่า หากผู้ใดได้ทำบุญตักบาตรพระอุปคุตแล้วจะได้บุญใหญ่หลวง เกิดโชคลาภและความเป็นสิริมงคลในชีวิต คติความเชื่อนี้จึงทำให้พุทธศาสนิกชนถือปฏิบัติสืบทอดกันมาแต่ครั้งบรรพบุรุษ ในประเทศไทยการใส่บาตรเที่ยงคืนนี้ชาวเหนือเชื่อกันว่าพระอุปคุตจะแปลงกายเป็นสามเณรออกมาโปรดสัตว์ถ้าผู้ใดได้ใส่บาตรกับพระอุปคุตแล้วบุคคลนั้น จะประสบแต่ความสุขร่ำรวยด้วยทรัพย์สินเงินทองได้อานิสงส์แรง ดังนั้นเมื่อถึงวันเพ็ญตรงกับวันพุธชาวเหนือทุกคนจะไปคอยใส่บาตรเป็นพิเศษ
โกงกางเขา
โกงกางเขา Thunb. เป็นพืชในวงศ์ดอกหรีดเขา ชื่ออื่นๆคือ ฝ่ามือผี (มหาสารคาม)คันโซ่ (อุบลราชธานี)นางสวรรค์ นิ้วนางสวรรค์ (ใต้)เป็นไม้ยืนต้น หรือไม้พุ่ม ไม่ผลัดใบ มีรากอากาศ เปลือกต้นสีเทา บาง เปลือกชั้นในสีขาว ใบเดี่ยว เรียงตรงข้าม เนื้อใบหนาและเหนียว ใบแก่หนาอุ้มน้ำ มีหูใบหนาเป็นวงแหวน ดอกช่อ เป็นช่อสั้นๆ ที่ซอกใบหรือปลายกิ่ง กลีบดอกสีขาวหรือเหลืองอ่อน กลีบเชื่อมติดกันเป็นรูปปากแตร ปลายแยกออกเป็น 5 พู โค้งไปด้านหลัง กลิ่นหอม เกสรตัวผู้ 5 อัน ติดกับหลอดของกลีบและสั้นกว่า ชั้นกลีบเลี้ยง แยกเป็นพูป้านๆ ติดทนจนเป็นผล ผลสด รีหรือกลม สีขาวหม่นแกมเขียว เป็นมัน เหนียว ปลายแหลม สุกเป็นสีม่วงเข้ม หรือดำ เกลี้ยง เนื้อผลนิ่มฉ่ำน้ำ มีเมล็ดมาก ขนาดเล็ก
ในภาคตะวันออกเฉียงเหนือของไทย ใช้โกงกางเขาเป็นพืชสมุนไพร โดยนำมารากมาต้มน้ำดื่ม บำรุงเลือด ในเอเชียนิยมปลูกเป็นไม้จัดสวน
วงศ์ดอกหรีดเขา
วงศ์ดอกหรีดเขา หรือ "()" เป็นวงศ์ของพืชมีดอกที่อยู่ในกลุ่มของพืชใบเลี้ยงคู่แท้ ประกอบด้วย 87 สกุลและมากกว่า 1500 สปีชีส์
ปรงทะเล
ปรงทะเล, มะพร้าวเต่าทะเล หรือ สาคูราชินี (; ) เป็นพืชเมล็ดเปลือยจำพวกปรง ลำต้นหยาบเกิดจากรอยที่หลุดไปของใบ สีน้ำตาลแก่ ใบประกอบแบบขนนกชั้นเดียว ปลายใบแหลม เส้นกลางใบเป็นร่องตื้น ๆ โคนก้านใบย่อยมีหนาม เมล็ดสีเขียวเป็นมัน แก่แล้วเป็นสีส้มอมน้ำตาล ลำต้นให้แป้งสาคูที่นำไปทำอาหารได้ เมล็ดดิบเป็นพิษ ใบใช้ทำพวงหรีด
บุกคางคก
บุกคางคก (Dennst.) Nicolson. เป็นพืชในวงศ์ Araceae ชื่ออื่นๆ ได้แก่ มันซูรัน (กลาง) บุกคุงคก (ชลบุรี) เบีย เบือ บุกหนาม บุกหลวง (แม่ฮ่องสอน) หัวบุก (ปัตตานี) บักกะเดื่อ(สกลนคร) กระบุก(บุรีรัมย์) บุกรอ หัววุ้น เป็นพืชล้มลุก เจริญเติบโตในฤดูฝน และพักตัวในฤดูหนาว มีหัวใต้ดินขนาดใหญ่ สีน้ำตาล อายุหลายปี ลำต้นกลม อวบน้ำ ผิวขรุขระ มีลายสีเขียวสีแดงใบเดี่ยว ออกที่ปลายยอด ใบแผ่ออกคล้ายกางร่มแล้วหยักเว้าเข้าหาเส้นกลางใบ ขอบใบจักเว้าลึก กลม อวบน้ำ ดอกออกเป็นช่อแทงขึ้นมาจากหัวใต้ดิน บริเวณโคนต้น เป็นแท่งมีลายสีเขียวหรือสีแดงแกมสีน้ำตาล ดอกช่อ แทงออกมาจากหัวใต้ดิน ช่อดอกมีกาบหุ้ม ลักษณะเป็นแท่งสีแดงแกมน้ำตาล ก้านช่อดอกสั้น มีใบประดับ รูปกรวยหุ้มช่อดอก ขอบหยักเป็นคลื่น และบานออก ปลายช่อ ดอกเป็นรูปกรวยคว่ำขนาดใหญ่ ยับเป็นร่องลึก สีแดงอมน้ำตาลหรือสีม่วงเข้ม ดอกตัวผู้อยู่ตอนบน ดอกตัวเมียอยู่ตอนล่าง มีกลิ่นเหม็นคล้ายซากสัตว์เน่า ผลรูปทรงรียาว มีจำนวนมากติดกันเป็นช่อ หัวบุกมีลักษณะค่อนข้างกลม เนื้อในหัวสีชมพูสด เหลืองอมชมพู หรือขาวเหลือง ผลสด เนื้อนุ่ม เมื่ออ่อนสีเขียว สุกแล้วเป็นสีเหลือง สีส้มจนถึงแดง
บุกคางคกเป็นพืชพื้นเมืองในเอเชียตะวันออกเฉียงใต้ พบตั้งแต่ ศรีลังกา ไปจนถึงอินโดนีเซีย ฟิลิปปินส์ ลำต้นของบุกคางคก ใส่แกงเป็นอาหารได้ ในรัฐเบงกอลตะวันตก ประเทศอินเดีย นำหัวไปทอดหรือใส่ในแกงกะหรี่ ลำต้นรับประทานเป็นผัก ชาวญี่ปุ่นใช้ทำอาหารลดความอ้วน หัวบุกมีสารสำคัญคือ กลูโคแมนแนน (glucomannan) เป็นโพลีแซคคาไรด์ มีคุณสมบัติคล้ายเพกติน ในทางยาสมุนไพร หัว ใช้กัดเสมหะ แก้เลือดจับเป็นก้อน หุงกับน้ำมัน ใส่บาดแผล กัดฝ้าและกัดหนองดี นำหัวมาต้มกับน้ำ แก้โรคตับ โรคท้องมาน ยากัดเสมหะ แก้ไอใช้แก้พิษงู ใช้เป็นยาแก้แผลไฟไหม้และน้ำร้อนลวก ช่วยลดระดับน้ำตาลในเส้นเลือด รักษาโรคเบาหวาน. 
การใช้ประโยชน์ด้านอุตสาหกรรมแปรรูป อุตสาหกรรมการแปรรูปส่วนใหญ่มี3รูปแบบ คือ แผ่นบุกแห้ง ผงวุ้นบุกหรือผงวุ้นกลูโคแมนแนนจะนำไปเป็นส่วนผสมอาหารหลายชนิด และบรรจุแคปซูลและในรูปผลิตภัณฑ์อาหารเสริมสุขภาพสำเร็จรูป พร้อมนำไปประกอบอาหาร หรือนำไปรับประทานได้ทันที เช่น แท่งวุ้น เส้นวุ้น.
สารพิษในบุก ยางที่พบในหัวบุก ลำต้นและใบ ประกอบด้วยสารแคลเซียมออกซาเลต (calcium oxalate) หากสัมผัสกับผิวหนังจะทำให้เกิดอาการคัน หากข้อตาจะทำให้เกิดการระคายเคือง มีการแสบตาอย่างรุนแรงและอาจทำให้ตาบอดได้
ข้อห้ามสำหรับการรับประทานบุก คือ หัวบุกจะมีรสเผ็ด เป็นยาร้อน มีพิษ ออกฤทธิ์ต่อม้าม ตับ และระบบทางเดินอาหาร ดังนั้น ในกลุ่มคนที่ ม้าม ตับ และระบบทางเดินอาหาร ไม่ดี ควรหลีกเลี่ยงรับประทาน และไม่รับประทานมากเกินไป
ลาเคิน
ลาเคิน (Laeken) เขียนและอ่านในภาษาฝรั่งเศสว่า: ) หรือ Laken (ออกเสียงในภาษาดัตช์: ) เป็นบริเวณเขตที่อยู่อาศัยบริเวณชานเมืองทิศตะวันตกเฉียงเหนือของกรุงบรัสเซลส์ในประเทศเบลเยียม ลาเคินนั้นอยู่ในเขตปกครองของเทศบาลเมืองบรัสเซลส์ (Municipality of the City of Brussels) โดยใช้รหัสไปรษณีย์ว่า "B-1020" ก่อนหน้าปีค.ศ. 1921 ลาเคินนั้นอยู่ในเขตต่างพื้นที่ปกครองของเทศบาล
พระราชวังลาเคิน ที่ประทับส่วนพระองค์ของราชวงศ์เบลเยียม สร้างขึ้นในระหว่างปีค.ศ. 1782-1784 โดยชาลส์ เดอ วัยยี ต่อมาถูกทำลายลงบางส่วนโดยอัคคีภัยในปีค.ศ. 1890 และบูรณะต่อเติมโดยอัลฟองซ์ บาลัต ตัวอาคารในปัจจุบันนั้นมาจากการออกแบบโดยสถาปนิกชาวฝรั่งเศส ชาลส์ กิโร ในปีค.ศ.​1902 พระราชวังแห่งนี้เป็นที่ประทับของพระราชวงศ์เบลเยียมตั้งแต่การเสด็จเถลิงถวัลย์ราชสมบัติโดยสมเด็จพระราชาธิบดีเลโอโปลด์ที่ 1ในปีค.ศ. 1831
สมเด็จพระราชาธิบดีอัลแบร์ที่ 2 และสมเด็จพระราชินีประทับอยู่ในพระราชวังแบลเวอแดร์ ซึ่งเป็นพระที่นั่งองค์หนึ่งที่อยู่ในบริเวณเดียวกัน ในขณะที่สมเด็จพระราชาธิบดีฟีลิป พระมหากษัตริย์พระองค์ปัจจุบันและสมเด็จพระราชินีประทับอยู่ในพระที่นั่งองค์หลัก
ในบริเวณพระราชฐานนั้นยังเป็นที่ตั้งของเรือนกระจกหลวงแห่งลาเคิน ซึ่งเป็นสิ่งก่อสร้างรูปทรงโดมขนาดใหญ่โครงทำด้วยโลหะมุงกระจก ซึ่งเปิดให้เข้าชมได้เพียงไม่กี่วันในแต่ละปีเท่านั้น เรือนกระจกหลวงแห่งนี้ออกแบบโดยอัลฟองซ์ บาลัต และวิกตอร์ ออร์ตา
บริเวณทิศใต้ของพระราชวังเป็นที่ตั้งของโบสถ์แม่พระแห่งลาเคิน ในแบบสถาปัตยกรรมแบบนีโอ-กอทิก ซึ่งแรกนั้นสร้างไว้เป็นมอโซเลียมสำหรับสมเด็จพระราชินีหลุยส์มารี ในสมเด็จพระราชาธิบดีเลโอโปลด์ที่ 1
สถาปนิกผู้ออกแบบคือ โฌแซฟ โปลาร์ท ผู้ออกแบบอาคารศาลยุติธรรมของบรัสเซลส์ ภายในบริเวณโบสถ์เป็นที่ตั้งของสุสานหลวงสำหรับพระราชวงศ์เบลเยียม
แชปแมนสติก
แชปแมนสติก (Chapman Stick) หรือ สติก (The Stick) เป็นเครื่องดนตรีไฟฟ้าที่ถูกคิดค้นขึ้นโดยนายเอมเมต แชปแมน ประมาณช่วงต้นปี 1970 แชปแมนสติก เป็นเครื่องดนตรีประเภทเครื่องสาย มีตั้งแต่ 8, 10 และ 12 สาย รวมไปถึงแบบมีเฟร็ต (Fret) และไม่มีเฟร็ต (Fretless) ใช้ในการบันทึกเสียงและแสดงดนตรีในฐานะไลน์เมโลดี้ประสานกับไลน์เบส มักนิยมใช้ในการเล่นเพลงแจ๊ซ, ป๊อบ และเพลงโพรเกรซซีพร๊อค ตั้งแต่ปี 1980 จนถึงปัจจุบัน นักดนตรีที่มีชื่อเสียงในฐานะผู้เล่นแชปแมนสติก ได้แก่ Emmett Chapman ผู้คิดค้น, Tony Levin แห่ง King Crimson, Liquid Tension Experiment, Greg Howard และ Bob Culbertson
แชปแมน สติ๊ก ถูกออกแบบมาให้เล่นด้วยวิธีการกดลงไปบนสายตามตำแหน่งโน๊ตบนเฟร็ตด้วยมือทั้งสองข้าง บางครั้งอาจเรียกว่าเป็น Fretboard Tapping Instrument โดยส่วนมากจะแบ่งวิธีการเล่นโดยให้มือขวาอยู่ต่ำเพื่อเล่นไลน์เมโลดี้ หรือคอร์ด ส่วนมือซ้ายอยู่ด้านบนเพื่อเล่นไลน์เบส แชปแมน สติ๊กถูกออกแบบมาให้สามารถเล่นเมโลดี้ คอร์ด และเบสไปพร้อมกันสองมือคล้ายการเล่นเปียโนหรือคีย์บอร์ด
วงศ์มุ่นดอย
วงศ์มุ่นดอย หรือ "()" เป็นวงศ์ของพืชมีดอก ประกอบด้วย 605 สปีชีส์ ใน 12 สกุล สกุลที่ใหญ่ที่สุดคือ "Elaeocarpus" มี 350 สปีชีส์และ"Sloanea" มี 150 สปีชีส์
โอลกา คูรีเลนโก
โอลกา คูรีเลนโก (, "Ol’ha Kostyantynivna Kurylenko", ; ; ) เป็นนางแบบ และนักแสดงหญิงชาวฝรั่งเศสเชื้อสายยูเครน มีชื่อเสียงจากการแสดงภาพยนตร์ที่ดัดแปลงมาจากวิดีโอเกมสองเรื่อง คือเรื่อง "Hitman" (ปี 2007) และ "Max Payne" (ปี 2008) จากนั้นได้รับบทนำเป็นสาวบอนด์ในภาพยนตร์เจมส์ บอนด์ตอน "Quantum of Solace" (2008) คู่กับแดเนียล เครก และบทนำใน "Oblivion" (2013) คู่กับทอม ครูซ
โอลกา คูรีเลนโกเกิดที่เมืองเบียร์เดียนสค์ ในจังหวัดซาโปโรเจีย สหภาพโซเวียต (ปัจจุบันอยู่ในประเทศยูเครน) เธอมีเชื้อสายยูเครน รัสเซีย และเบลารุส เริ่มอาชีพนางแบบตั้งแต่อายุ 13 ปี โดยย้ายไปเป็นนางแบบอาชีพในปารีส ประเทศฝรั่งเศสตั้งแต่อายุ 16 ปี โดยได้รับคัดเลือกให้ถ่ายภาพปกนิตยสารโวกและนิตยสารเอลล์ ตั้งแต่อายุ 18 ปี โดยเริ่มจากภาพยนตร์ฝรั่งเศสเรื่อง "L'Annulaire" และภาพยนตร์สั้นตอนหนึ่งในเรื่อง "มหานครแห่งรัก" "Quartier de la Madeleine" คู่กับเอไลจาห์ วูด
กองทัพเบลเยียม
กองทัพเบลเยียม (, ) คือกองกำลังทหารของราชอาณาจักรเบลเยียม กองทัพเบลเยียมได้ก่อตั้งขึ้นภายหลังจากการประกาศอิสรภาพในเดือนตุลาคม ค.ศ. 1830 ตั้งแต่นั้นมาได้มีส่วนร่วมสำคัญยิ่งในการรบในสงครามโลกครั้งที่ 1, สงครามโลกครั้งที่ 2, สงครามเย็น (สงครามเกาหลี), วิกฤตการณ์โคโซโว, โซมาเลีย และอัฟกานิสถาน กองพลร่มคอมมานโด (Para Commando) ได้เข้าคุมสถานการณ์ในแอฟริกากลางหลายครั้งเพื่อรักษาความสงบเรียบร้อยและการอพยพชาวเบลเยียมออกจากบริเวณ ในปัจจุบันกองทัพเบลเยียมนั้นยังประจำการเพื่อรักษาความสงบเรียบร้อยในเลบานอน อัฟกานิสถาน และอ่าวอีเดน
กองทัพเบลเยียมนั้นแบ่งออกเป็น 4 เหล่าทัพ ได้แก่ กองทัพบก (Land Component), กองทัพอากาศ (Air Component), กองทัพเรือ (Naval Component) และกองทหารแพทย์ (Medical Component)
ตั้งแต่ปีค.ศ. 2002 โดยพระบรมราชโองการของสมเด็จพระราชาธิบดีอัลแบร์ที่ 2 ให้รวมเหล่าทัพทั้งสามเหล่าที่เคยแยกกันอย่างอิสระให้รวมเป็นโครงสร้างหน่วยเดียว และแบ่งแยกเป็นสี่ทัพย่อย (Components) ซึ่งประกอบด้วยจำนวนทหารทั้งสิ้นที่ยังอยู่ในปฏิบัติการประมาณ 47,000 นาย โดยกองทัพเบลเยียมนั้นถูกแบ่งโครงสร้างดังนี้งบประมาณทั้งสิ้นกว่า สามพันสี่ร้อยล้านยูโรนั้นถูกแบ่งให้กับเหล่าทัพทั้งสี่โดยแบ่งเป็นอัตราส่วนดังนี้
ศูนย์กลางการปฏิบัติการของกองทัพแต่ละเหล่านั้น (COMOPSLAND, COMOPSAIR, COMOPSNAV and COMOPSMED) ถือเป็นหน่วยงานขึ้นตรงต่อกรมการพนักงานฝ่ายปฏิบัติการและฝึกอบรม กระทรวงกลาโหม ซึ่งกำกับดูแลโดยผู้ช่วยผู้บัญชาการฝ่ายปฏิบัติการและฝึกอบรม (ACOS Ops & Trg) และผู้บัญชาการทหารสูงสุด (CHOD) อีกสายหนึ่งคือ ผู้ช่วยผู้บัญชาการฝ่ายข่าวกรองและความปลอดภัย (ADIV - SGRS) ซึ่งกำกับดูแลงานด้านข่าวกรองโดยเฉพาะ
มุทรา
มุทรา ( "mudrā") เป็นท่าทางแสดงสัญลักษณ์ทางพิธีกรรมในศาสนาฮินดูและศาสนาพุทธ ส่วนมากเน้นที่ลักษณะมือและนิ้ว มุทราแต่ละท่าจะแฝงนัยความหมายทางจิตวิญญาณแตกต่างกันไปตามประติมานวิทยาและการฝึกจิตที่พบในศาสนาแบบอินเดีย
ในพิธีกรรมของลัทธิตันตระมีมุทรากำหนดไว้ถึง 108 ท่า ทางฝ่ายโยคะ การใช้มุทราจะควบคู่ไปกับการฝึกปราณายาม (การควบคุมลมหายใจ) มุทราที่สำคัญได้แก่ ปัทมาสนะ สุขาสนะ และวัชราสนะ ซึ่งแสดงท่านั่งแตกต่างกันไปเพื่อเสริมพลังปราณในร่างกาย
มุทราในศาสนาพุทธมักปรากฏเป็นปางต่าง ๆ ของพระพุทธรูป โดยแต่ละปางจะมีอิริยาบถและท่ามือแตกต่างกันไป ทั้งประวัติความเป็นมาของแต่ละปางก็มีที่มาจากพุทธประวัติ
ลัทธิอนุตตรธรรมเรียกมุทราว่าลัญจกร ( "เหอถง") ถือว่าเป็นเครื่องหมายของผู้ได้รับเต๋าแล้ว และเป็นหลักฐานที่จะนำวิญญาณกลับสู่สวรรค์เบื้องบน โดยลัญจกรจะมีอยู่ 3 แบบ แบ่งตามยุคสามกัปสุดท้าย คือ ยุคเขียวของพระทีปังกรพุทธเจ้า ยุคแดงของพระศากยมุนีพุทธเจ้า และยุคขาวของพระเมตไตรยพุทธเจ้า
ลัญจกรของยุคเขียวเป็นการตั้งฝ่ามือข้างเดียวคล้ายใบบัว ยุคแดงเป็นการประนมมือสองข้างเข้าด้วยกันเป็นรูปดอกบัว สำหรับยุคขาวของพระศรีอริยเมตไตรย ลัทธิอนุตตรธรรมเชื่อว่าลัญจกรจะเป็นรูปรากบัว โดยเอาปลายนิ้วโป้งขวาจรดโคนนิ้วนางขวาค้างไว้ แล้วนำปลายนิ้วโป้งซ้ายมากดที่โคนนิ้วก้อยขวา จากนั้นโอบมือเข้าหากันโดยให้มือซ้ายทับขวา เป็นท่าห่อประสานมือให้มีลักษณะเหมือนรากบัว เชื่อว่าการประสานมือแบบนี้เป็นสัญลักษณ์การไหว้ยุคพระศรีอริยเมตไตรยหรือธรรมกาลยุคขาว
ชุลีพร ดวงรัตนตรัย
ชุลีพร ดวงรัตนตรัย (ชื่อเล่น ปุ๊กกี้) เกิด 2 พฤษภาคม พ.ศ. 2510 เป็นนักแสดงชาวไทย การแสดงของเธอสามารถเรียกเสียงหัวเราะและสร้างสีสันให้กับละครทุกเรื่องในบทตลกร้ายอารมณ์ขัน และภาพลักษณ์หญิงเจ้าเนื้อใส่แว่น จึงเป็นที่จดจำของแฟนละครได้ไม่ยาก
เธอเป็นที่รู้จักกันในการแสดงละครเรื่อง อรุณสวัสดิ์ เมื่อปี 2535 ทางช่อง 7 ทางด้านการแสดงภาพยนตร์เธอเป็นที่รู้จักกันในการแสดงภาพยนตร์เรื่อง หลบผี ผีไม่หลบ เมื่อปี 2546
ชุลีพร ป่วยด้วยโรคเบาหวาน ความดัน และหนักที่สุดคือโรคไต เป็นระยะเวลา 13 ปี ทำให้ดาราสาวต้องหยุดการแสดง ทุกวันนี้ปุ๊กกี้ต้องไปฟอกเลือดทุกสัปดาห์ ซึ่งทำให้เธอหมดแรงจนไม่สามารถทำอะไรได้อีกภายในวันที่เข้ารับการรักษา หากย้อนวันวานได้ สิ่งที่อยากทำที่สุดคือเปลี่ยนแปลงพฤติกรรมรับประทานอาหาร
ชุลีพร ดวงรัตนตรัย นักแสดง ยอมรับว่า มีนิสัยชอบกินอาหารทุกประเภททั้งของหวาน หรืออาหารติดมัน และแม้จะรู้ตัวว่าตนเองเป็นเบาหวานก็ยังมีนิสัยการกินอาหารแบบเดิม เพราะเห็นว่ายังไม่เป็นอะไร ยังทำงานได้ปกติ ซึ่งมาหยุดเล่นละครก็ต่อเมื่อเกิดอาการหูดับ ฟังไม่ได้ยิน และไม่มีแรง จนต้องหยุดทุกอย่างลง
ในวันที่เหนื่อยล้าและทุกข์จากโรคภัย แต่เมื่อรับรู้ว่ายังมีแฟนละครถามหา ทักทายเมื่อพบเจอ ก็พอเป็นกำลังใจได้บ้าง 20 ปีที่อยู่ในวงการบันเทิง มีภาพจำในบทหญิงเจ้าเนื้อ ตลกร้าย อารมณ์ดี เรียกรอยยิ้มและเสียงหัวเราะจากผู้ชมเป็นความทรงจำที่ดีที่สุด นับจากนี้ ปุ๊กกี้ ต้องยิ้มสู้กับโรคร้าย หวังให้เรื่องราวของเธอเป็นข้อคิดกับคนทั่วไปหันมาใส่ใจสุขภาพ
โซลแลนด์
โซลแลนด์ () เป็นสวนสนุกที่ตั้งอยู่ในประเทศเกาหลีใต้ ตั้งอยู่ใน Seoul Grand Park เปิดทำการก่อนโอลิมปิกฤดูร้อน 1988 โดยในในแต่ละฤดูกาลกาลจะมีเทศกาลจัดขึ้นในสวนสนุกแห่งนี้ มีขนาดเล็กกว่าเอเวอร์แลนด์ มีนักท่องเที่ยวประมาณ 3–3.5 ล้านคนต่อปี และประมาณหนึ่งในสามของพื้นที่ 300,000 ตารางเมตรเป็นพื้นที่สีเขียว
รอยรักหักเหลี่ยมตะวัน
รอยรักหักเหลี่ยมตะวัน เป็นชุดนวนิยายรัก โรแมนติก แอ็คชั่นที่ประพันธ์ขึ้นโดย ณารา ซึ่งประกอบไปด้วยหนังสือ ได้ตีพิมพ์ครั้งแรกเมื่อเดือนมกราคม พ.ศ. 2552
เรื่องราวของ "ทาเคชิ" บุตรชายคนเล็กผู้สืบทอดตำแหน่งโอะยะบุนแทนบิดา ของกลุ่มยากูซ่าที่ยิ่งใหญ่ที่สุดในเมืองโยโกฮาม่า แอบหลงรัก "แพรวดาว" นักเรียนทุนชาวไทย ทั้งที่เขามี "ไอโกะ"
หญิงสาวที่ผู้ใหญ่จัดการหมั้นหมายไว้ให้ตั้งแต่เด็ก ด้วยเหตุผลในการสืบทอดอำนาจและธุรกิจ แต่แล้ว...ผลจากการที่ทาเคชิประกาศขอชำระแค้นกับศัตรูคู่แข่ง ก็ทำให้แพรวดาวกลายเป็น "หมาก"
ของเกมการห้ำหั่นระหว่างยากูซ่าสองกลุ่มที่กำลังแย่งชิงความเป็นใหญ่ เพราะฝ่ายตรงข้ามล่วงรู้ว่า เธอคือดวงใจของเขา! ในเวลาเดียวกันเธอก็กลายเป็น "เหยื่อ" ที่ไอโกะต้องการตัวมาบูชายัญรัก
ฝังแค้นของเธอ! ความรักของทาเคชิและแพรวดาวที่ต้องอยู่ท่ามกลางความแค้นของคนอื่นๆ จะดำเนินต่อไปอย่างไร?
ในปี พ.ศ. 2560 ช่อง 3 เอสดี ได้นำละคร รอยรักหักเหลี่ยมตะวัน มารีรันอีกครั้ง ออกอากาศ ต่อจากละครห้องหุ่น (รีรัน) ออกอากาศ ทุกวันจันทร์-พฤหัสบดี เวลา 19:10 - 20:10 น. และวันศุกร์ เวลา 19:00 - 20:00 น. เริ่มออกอากาศให้ชมตอนแรกวันที่ พ.ศ. 2560
รอยฝันตะวันเดือด
รอยฝันตะวันเดือด เป็นชุดนวนิยายรัก โรแมนติก แอ็คชั่นที่ประพันธ์ขึ้นโดย ณารา ซึ่งประกอบไปด้วยหนังสือ ได้ตีพิมพ์ครั้งแรกเมื่อเดือนมกราคม พ.ศ. 2552
"ริว โอะนิซึกะ" เป็นผู้ชายที่ไม่ไยดีกับความรัก เขาจึงไม่เคยสานความสัมพันธ์กับ "มายูมิ" หญิงสาวที่ลุงหมายตาไว้ให้ แต่ลับหลัง เขากลับแอบติดตามข่าวคราวของเธออยู่เงียบๆ เวลาเจ็ดปีที่ผ่านไป
ชายหนุ่มตระหนักว่า หัวใจของเขาอยู่ที่มายูมิคนเดียว หากหญิงสาวเข้าใจตลอดมาว่าริวไม่เคยมีเยื่อใยให้ เธอจึงปฏิเสธหนักแน่นเมื่อริวขอแต่งงาน! มีหรือที่ยากูซ่าหนุ่มอย่างริวจะยอมให้เธอมาลบเหลี่ยม
โดยเฉพาะเมื่อรู้ว่าคู่แข่งเป็นนายตำรวจทรงอิทธิพล เขาจึงต้องประกาศให้โลกรู้ว่า เธอคือผู้หญิงของเขาเท่านั้น! ขณะเดียวกัน ปัญหาระหว่างกลุ่มโกะคุโดที่คิดว่าจบสิ้นไปแล้ว กลับคุกรุ่นขึ้นมาอีกครั้ง
คราวนี้ฝ่ายตรงข้ามหมายจะกำจัดริวให้สิ้นซากเลยทีเดียว บททดสอบหนักหนาที่ต้องฟันฝ่า ทั้งศึกรบและศึกรักของริวจะลงเอยเช่นไร?
ในปี พ.ศ. 2560 ช่อง 3 เอสดี ได้นำละคร รอยฝันตะวันเดือด มารีรันอีกครั้ง ออกอากาศ ต่อจากละครรอยรักหักเหลี่ยมตะวัน (รีรัน) ออกอากาศ ทุกวันจันทร์-พฤหัสบดี เวลา 19:10 - 20:10 น. และวันศุกร์ เวลา 19:00 - 20:00 น. เริ่มออกอากาศให้ชมตอนแรกวันที่ พ.ศ. 2560
ทอง ณ บางช้าง
พระชนกทอง ณ บางช้าง เป็นพระราชชนกในสมเด็จพระอมรินทราบรมราชินี พระชายาเดิมในพระบาทสมเด็จพระพุทธยอดฟ้าจุฬาโลกมหาราช และทรงพระบรมราชินีพระองค์แรกแห่งราชวงศ์จักรี
พระชนกทอง ณ บางช้าง หรือ ทอง เกิดที่บ้านบางช้าง ตำบลอัมพวา อำเภอเมืองสมุทรสงคราม ในสมัยแผ่นดินสมเด็จพระเพทราชา เป็นบุตรของท่านตาเจ้าพรกับท่านยายเจ้าชี ซึ่งเป็นธิดาคนโตของท่านตาเจ้าปะขาวพลาย ต่อมาท่านทองได้สืบทอดมรดกของบิดามารดาเป็นคหบดีและเป็นเศรษฐีแห่งบ้านบางช้าง และได้สมรสกับท่านสั้น (ต่อมาคือ สมเด็จพระรูปศิริโสภาคย์มหานาคนารี) ทั้งสองก็มีโอรส-ธิดาด้วยกัน 11 พระองค์ ซึ่งทั้ง 11 พระองค์นั้นทรงบัญญัติให้เรียกว่าเจ้าคุณพระราชพันธุ์ชั้นที่ 1ทั้งสิ้น ได้แก่
เมื่อครั้งที่พระเจ้าแผ่นดินแห่งกรุงศรีอยุธยา โปรดให้มหาดเล็กคอยสืบเสาะหาสตรีรูปงามไปถวาย มหาดเล็กคนสนิทกราบทูลว่า มีสตรีรูปงามในแขวงบางช้างนางหนึ่งเป็นบุตรเศรษฐีบางช้าง จึงโปรดให้เจ้าเมืองราชบุรีไปสู่ขอต่อบิดา-มารดา ด้วยสมัยนั้นเมืองสมุทรสงครามเป็นหัวเมืองตรีขึ้นต่อเมืองราชบุรีส่วนเมืองราชบุรีเป็นหัวเมืองชั้นโท นายทองและภรรยา ได้บ่ายเบี่ยงว่าขอถามความสมัครใจของธิดาก่อน แล้วนำความไปปรึกษาพระแม่กลองบุรี (เสม) เจ้าเมืองแม่กลองซึ่งเป็นญาติก่อน ธิดาของนายทองไม่สมัครใจเป็นนางสนมในวัง นายทองสงสารธิดา จึงพร้อมด้วยเจ้าเมืองสมุทรสงคราม นำความเข้าหารือกับหลวงพินิจอักษร (ทองดี) เสมียนตรากรมมหาดไทย หลวงพินิจอักษรก็ได้เกิดปัญญาว่านายทองด้วงบุตรชายได้บวชเรียน แล้วยังไม่มีคู่ครอง หากได้ธิดาเศรษฐีทองมาเป็นภรรยาก็นับว่าเหมาะสมกันยิ่ง เพราะเป็นหญิงอุดมด้วยทรัพย์สมบัติและรูปสมบัติ ฝ่ายชายแลก็รูปงามมีสติปัญญาเฉลียวฉลาด รับราชการในวังนับว่าเหมาะสมกันดียิ่งนัก ทั้งยังเป็นเกราะป้องกันมิให้ธิดาตกเป็นสนมในวัง เมื่อคิดอุบายได้ทั้งสองฝ่าย จึงเห็นดีด้วย จึงได้ทำฎีกากราบทูลว่าธิดาท่านเศรษฐีบางช้างตนได้สู่ ขอให้นายทองด้วงบุตรชายแล้วขอพระราชทานให้แก่บุตรชายของตนเสียเถิด พระเจ้าแผ่นดินได้ทราบเพียงกิตติศัพท์ความงามของนางนาก แต่ยังมิเคยได้ทอดพระเนตรรูปร่างหน้าตา จึงมิได้อาลัยและพระราชทานอนุญาตให้วิวาห์ได้ตามความประสงค์ ธิดาท่านเศรษฐีทองจึงได้วิวาห์มงคลกับนายทองด้วงมหาดเล็ก ซึ่งต่อมาได้ตำแหน่งหลวงอร่ามฤทธิ์ หลวงยกบัตรราชบุรี และเมืองสมุทรสงคราม รับราชการในกรุงธนบุรีได้เลื่อนเป็นพระราชวรินทร์ เจ้ากรมพระตำรวจซ้าย พระยาอภัยรณฤทธิ์ พระยายมราช เจ้าพระยาจักรี สมเด็จเจ้าพระยามหากษัตริย์ศึก และเมื่อหมดบุญสมเด็จพระเจ้าตากสินมหาราช ได้ปราบดาภิเษกเป็นพระมหากษัตริย์ ธิดาของนายทองจึงได้เป็นอัครมเหสีของพระมหากษัตริย์ พระบรมราชินีในรัชกาลที่ 1 แห่งกรุงรัตนโกสินทร์
นายทองได้พิราลัยไปในสมัยกรุงศรีอยุธยา เมื่อ นาค ธิดาของท่านได้รับการสถาปนาเป็น "สมเด็จพระอมรินทราบรมราชินี" สั้น ภริยาของท่านจึงได้รับการสถาปนาเป็น "สมเด็จพระรูปศิริโสภาคย์มหานาคนารี" ต่อมาพระบาทสมเด็จพระมงกุฎเกล้าเจ้าอยู่หัวทรงพระราชทานนามสกุล และได้พระราชทานนามสกุล ณ บางช้าง แก่ผู้สืบเชื้อสายจากท่าน
เบสบอลชิงแชมป์เอเชีย
เบสบอลชิงแชมป์เอเชีย () เป็นทัวร์นาเมนต์ชิงแชมป์รายการสำคัญของเบสบอลทีมชาติในเอเชีย ที่ได้รับการควบคุมโดยสหพันธ์เบสบอลแห่งเอเชีย (บีเอฟเอ) โดยปกติรายการนี้จะจัดขึ้นในทุกปี ค.ศ. ที่ลงท้ายด้วยเลขคี่ และตั้งแต่ ค.ศ. 1983 รายการนี้ยังได้เป็นการแข่งเพื่อคัดเลือกทีมเข้าสู่การแข่งขันกีฬาเบสบอลในโอลิมปิกหากปีที่จัดเป็นช่วงหนึ่งปีก่อนการแข่งขันกีฬาโอลิมปิก การแข่งขันนี้ได้รับการครองความเป็นจ้าวโดยสาธารณรัฐจีน (ไต้หวัน) (ซึ่งเข้าแข่งขันภายใต้ชื่อจีนไทเปตั้งแต่ ค.ศ. 1983 เนื่องด้วยเหตุผลทางการเมือง), ญี่ปุ่น และเกาหลีใต้
ส่วนทีมชาติไทยเคยเข้าแข่งขันรายการนี้ในปี 2007 ที่ไต้หวัน โดยเป็นฝ่ายชนะทีมชาติฮ่องกงที่ 8-4 รัน รวมถึงในปี 2009 ที่นะริตะ ประเทศญี่ปุ่น ซึ่งทีมชาติไทยเป็นฝ่ายชนะทีมชาติอินโดนีเซียที่ 6-1 รัน และในครั้งนี้เอง ที่ณัฐพงศ์ สัมปหังสิต เป็นผู้ทำโฮมรันให้แก่ทีมชาติได้เป็นครั้งแรก และใน ค.ศ. 2013 ทีมชาติไทยได้เตรียมเข้าแข่งขันรายการเอเชียนคัพ ที่มีแผนจัดขึ้นในช่วงปลายปีนี้ที่ประเทศไทย โดยทีมที่ได้แชมป์จะผ่านการคัดเข้าสู่การแข่งรายการเบสบอลชิงแชมป์เอเชียครั้งถัดไป
ภาษาอาหรับคลาสสิก
ภาษาอาหรับคลาสสิก (Classical Arabic; CA) หรือภาษาอาหรับโกหร่าน (Koranic Arabic) เป็นรูปแบบของภาษาอาหรับที่ใช้ในวรรณคดีจากสมัยอุมัยยัดและอับบาสิด (ประมาณพุทธศตวรรษ 12 – 14) มีพื้นฐานมาจากสำเนียงในยุคกลางของเผ่าอาหรับ ภาษาอาหรับมาตรฐานสมัยใหม่ จะเป็นภาษาลูกหลานของภาษานี้ แม้ว่ารากศัพท์ และรูปแบบของภาษาอาหรับมาตรฐานสมัยใหม่จะต่างจากภาษาอาหรับคลาสสิก แต่โครงสร้างประโยคยังไม่เปลี่ยนแปลง ในขณะที่สำเนียงที่ใช้พูดได้เปลี่ยนแปลงไปแล้ว ในโลกของชาวอาหรับ มีความแตกต่างเพียงเล็กน้อยระหว่างภาษาอาหรับคลาสสิกและภาษาอาหรับมาตรฐานสมัยใหม่ และทั้งคู่ถูกเรียกว่าอัล-ฟุศฮาในภาษาอาหรับซึ่งหมายถึงภาษาพูดที่ชัดเจน เนื่องจากเป็นภาษาที่ใช้เขียนคัมภีร์อัลกุรอ่าน จึงถือเป็นภาษาศักดิ์สิทธิ์ของมุสลิม และใช้ในพิธีทางศาสนา
ภาษาอาหรับคลาสสิกมีจุดกำเนิดทางตอนกลางและตอนเหนือของคาบสมุทรอาระเบีย และต่างจากภาษาอาระเบียใต้โบราณ ที่ใช้พูดทางใต้ของคาบสมุทร ซึ่งในปัจจุบันคือเยเมน ภาษาอาหรับคลาสสิกเป็นภาษาลูกหลานที่เหลืออยู่เพียงภาษาเดียวของกลุ่มภาษาอาระเบียเหนือโบราณ จารึกที่เก่าที่สุดของภาษาอาหรับคลาสสิกมีอายุราว พ.ศ. 871 เรียกว่าจารึกนมาเราะห์ เขียนด้วยอักษรนาทาบาเอียน และตั้งชื่อตามสถานที่ที่พบในซีเรียทางใต้เมื่อเดือนเมษายน พ.ศ. 2444 เมื่อศาสนาอิสลามแพร่หลายออกไป ภาษานี้กลายเป็นภาษาที่มีความสำคัญทางวิชาการและศาสนา ความสัมพันธ์ระหว่างภาษาอาหรับคลาสสิกกับสำเนียงสมัยใหม่ เทียบได้กับความสัมพันธ์ระหว่างภาษาละตินกัลกลุ่มภาษาโรมานซ์ หรือภาษาจีนยุคกลางกับภาษาจีนในปัจจุบัน
ภาษาอาหรับคลาสสิกเป็นภาษาในกลุ่มภาษาเซมิติกที่มีความคล้ายคลึงทั้งด้านการเชื่อมต่อและการออกเสียงกับภาษาฮีบรู ภาษาอัคคาเดียน ภาษาอราเมอิก และภาษาอัมหาริก โดยมีรากศัพท์ประกอบด้วยพยัญชนะสามตัว ซึ่งบรรจุความหมายพื้นฐาน จากนั้นจะผันแปรไปตามกรรมหรือการกระทำที่เกี่ยวข้อง เช่น 
ไวยากรณ์ภาษาอาหรับ (قواعد‎, หมายถึงกฏ) พัฒนาขึ้นเมื่อราวพุทธศตวรรษที่ 12 หนังสือเล่มแรกเกี่ยวกับไวยากรณ์ภาษาอาหรับเรียก ʻAbd Allāh ibn Abī Isḥāq ในปัจจุบันจะเรียกไวยากรณ์ของภาษานี้ว่าไวยากรณ์สำหรับภาษาโกหร่าน และใช้รูปประโยคแบบดั้งเดิม
เจ้าจอมมารดาบัว ในรัชกาลที่ 5
เจ้าจอมมารดาบัว (เกิด: พ.ศ. 2403 — อนิจกรรม: 28 กรกฎาคม พ.ศ. 2459) เกิดในรัชสมัยพระบาทสมเด็จพระจอมเกล้าเจ้าอยู่หัว ไม่ปรากฏนามบรรพบุรุษ ทราบแต่เพียงว่าบรรพบุรุษเป็นชาวบ้านบางเขน
เจ้าจอมมารดาบัวรับราชการเป็นเจ้าจอมในพระบาทสมเด็จพระจุลจอมเกล้าเจ้าอยู่หัว ประสูติกาลพระองค์เจ้าหญิงไม่มีพระนาม ประสูติในวันศุกร์ที่ 13 มิถุนายน พ.ศ. 2422 ซึ่งสิ้นพระชนม์ในวันประสูตินั่นเอง
เจ้าจอมมารดาบัวในรัชกาลที่ 5 ถึงแก่อสัญกรรมกรรมเมื่อวันที่ 28 กรกฎาคม พ.ศ. 2459 ขณะมีอายุได้ 56 ปี